Bil. 11 Khamis 14 Mac 2024 M A L A Y S I A PENYATA RASMI PARLIMEN Parliamentary Debates KAMAR KHAS Special Chamber PARLIMEN KELIMA BELAS PENGGAL KETIGA MESYUARAT PERTAMA
K A N D U N G A N UCAPAN DI BAWAH USUL BERKENAAN PERKARA TADBIR KERAJAAN [P.M. 17]: Pembinaan Klinik Kesihatan Bandar Seri Botani YB. Tuan Tan Kar Hing (Gopeng) (Halaman 1) Keperluan Mendesak Menaik Memodenkan Lapangan Terbang Miri - YB. Tuan Tan Kar Hing (Gopeng) Keperluan Mendesak Menaik Memodenkan Lapangan Terbang Miri - YB. Tuan Tan Kar Hing (Gopeng) Taraf (Halaman 3) Naik Taraf Jalan dan Jambatan di FT270 Sungai Layar-Semeling, Kuala Muda - YB. Tuan Mohd Nazri bin Abu Hassan (Merbok) (Halaman 7) Projek Pengawalan Hakisan Pantai dari Kampung Sungai Pial hingga ke Kampung Tanjung Dawai - YB. Tuan Mohd Nazri bin Abu Hassan (Merbok) (Halaman 10) USUL PERKARA TERTENTU BERKENAAN KEPENTINGAN ORANG RAMAI YANG BERKEHENDAK DISEGERAKAN DI BAWAH [P.M. 18(1)]: Keperluan Malaysia Menghantar Bantuan Kemanusiaan Ke Palestin -YB. Dato' Seri Dr. Shahidan bin Kassim (Arau) (Halaman 14) Diterbitkan Oleh: SEKSYEN PENYATA RASMI PARLIMEN MALAYSIA 2024
KKDR.14.3.2024 MALAYSIA KAMAR KHAS PARLIMEN KELIMA BELAS PENGGAL KETIGA MESYUARAT PERTAMA Khamis, 14 Mac 2024 Mesyuarat dimulakan pada pukul 2.30 petang DOA [Dato' Abdul Khalib bin Abdullah (Rompin) mempengerusikan Mesyuarat] UCAPAN DI BAWAH USUL BERKENAAN PERKARA TADBIR KERAJAAN (P.M. 17) Dato' Abdul Khalib bin Abdullah [Rompin]: Bismillahi Rahmani Rahim. Assalamualaikum warahmatullahi wabarakatuh dan salam sejahtera. Alhamdulillah tiga hari kita telah menjalani ibadah puasa, semoga kita semua dapat menjalani ibadah puasa dengan sebaik mungkin. Pertamanya, saya ingin merakamkan terima kasih kepada Tan Sri Yang di- Pertua yang telah menjemput saya untuk mempengerusikan sementara Mesyuarat Kamar Khas pada hari ini. Persilakan Setiausaha. PEMBINAAN KLINIK KESIHATAN BANDAR SERI BOTANI 2.34 ptg. Tuan Tan Kar Hing [Gopeng]: Salam sejahtera, selamat tengah hari. Salam Malaysia Madani. Terima kasih kepada Tuan Yang di-Pertua. Saya ingin menarik perhatian pihak kementerian tentang keperluan kesihatan rakyat di Bandar Seri Botani, Ipoh, kawasan Parlimen Gopeng. Untuk makluman kementerian, pembangunan pesat sedang berlaku di Bandar Seri Botani yang mengakibatkan kawasan itu mempunyai 30,000 orang penduduk terkini. Susulan daripada itu, isu-isu kesesakan telah berlaku di klinik-klinik kesihatan yang berhampiran. Maka, pembinaan klinik baharu di kawasan Bandar Seri Botani amat isu kesesakan selain diperlukan kerana projek meningkatkan mutu penyampaian perkhidmatan kesihatan kepada rakyat Gopeng dan penduduk sekitarnya. ini mampu menyelesaikan Maka, persoalan saya adalah yang pertama, apakah kriteria untuk membina sebuah klinik baharu di sesebuah kawasan yang berkepadatan tinggi dan adakah Bandar Seri Botani mencapai kriteria yang disenaraikan? Yang kedua, bagaimanakah kementerian meneliti perkembangan kepadatan penduduk dan keperluan klinik di Bandar Seri Botani dan apakah perkembangan bagi permohonan klinik kesihatan di Bandar Seri Botani? Sekian, terima kasih. 1
2 KKDR.14 .3.2024 ■1440 Yang keduanya adalah tentang kementerian telah pun mengekalkan subsidi ubat-ubat kepada pesakit yang mendapat rawatan di semua fasiliti Kementerian Kesihatan Malaysia dikekalkan bagi memastikan rakyat tidak terbeban dengan peningkatan kos. Maka saya ingin bertanya kepada Timbalan Menteri apakah status terkini, jumlah subsidi yang digunakan bagi tujuan tersebut? Adakah ianya selaras dengan hala tuju kertas putih kesihatan yang diluluskan pada tahun lepas dalam Dewan Rakyat? Terima kasih. Dato' Abdul Khalib bin Abdullah [Rompin]:Minta Yang Berhormat Timbalan Menteri untuk menjawab. Dato Lukanisman bin Awang Sauni: Terdapat dua komponen soalan yang perlu saya jawab. Saya ingin menambah kepada Yang Berhormat sekiranya Yang Berhormat ingin melihat satu pembinaan klinik baharu di kawasan Yang Berhormat. Antara salah satu kriteria adalah berkenaan tentang populasi yang semakin berkembang dan juga kategori klinik yang bersesuaian dengan populasi tersebut. Juga kalau kita lihat berdasarkan data-data, sekurang-kurangnya klinik jenis tiga adalah bersesuaian dan juga Yang Berhormat boleh membantu pihak jabatan kesihatan negeri untuk mendapatkan tanah atau pun memikirkan lokasi yang bersesuaian untuk klinik tersebut. Dan juga berkenaan tentang Program Bitara Madani yang telah diperkenalkan oleh Yang Amat Berhormat Perdana Menteri, pada tahun lepas kita telah diperuntukkan sebanyak RM100 juta. Kemudian kita mendapat tambahan RM10 juta untuk menyiapkan 524 daripada 436, kita telah meningkat kepada 524 hasil dari tambahan dan juga penjimatan. Dan juga hasil daripada projek-projek tersebut, kita telah mengenal pasti aspek-aspek dan juga kriteria naik taraf klinik daif tersebut. Maka pada tahun ini kita telah memperoleh sebanyak RM150 juta peruntukan dan akan menyiapkan sebanyak 401 projek di mana 81 projek tersebut adalah merupakan roboh dan juga bina. Bermaksud klinik-klinik desa yang dalam keadaan daif kita akan roboh dan kita akan bina dengan keadaan yang lebih baik, berkeluasan yang lebih besar dan juga konkrit. Di situlah kita dapat melihat klinik-klinik desa di kawasan pedalaman, di kawasan luar bandar akan digantikan dengan konsep yang saya selalu sebut, klinik yang bermaruahlah, Tuan Yang di-Pertua. Kita boleh ambil sebagai satu contoh di Sabah akan melaksanakan 21 buah klinik roboh dan bina di mana di kalangan klinik tersebut kita telah pun berjaya membina klinik yang sejauh di kawasan Kota Belud, di pedalaman, Klinik Sayad dan juga klinik-klinik yang terdapat di Gerik, Perak turut kita lakukan roboh dan bina tersebut. Kami akan menyediakan satu dossier Yang Berhormat, yang kita akan berikan kepada setiap Ahli Parlimen untuk memaklumkan berapa buah klinik daif yang mendapat peruntukan tersebut. Dan juga kita berharap agar peruntukan ini akan diteruskan oleh Yang Amat Berhormat pada tahun-tahun yang akan datang ataupun pada tahun ini kita dapat mendapat peruntukan tambahan. Berkenaan tentang isu subsidi ubat, ketika ini kerajaan sedar bahawa dalam keadaan ekonomi dan pertukaran mata wang yang berlaku, kita telah pun melakukan satu exercise, dengan izin di mana kita melakukan procurement perubatan untuk kontrak tiga tahun. Maka untuk ubat-ubat ketika ini, kita dalam keadaan yang selamat. Kita mempunyai bekalan yang mencukupi dan pertukaran mata wang tersebut tidak menjejaskan bekalan ubat yang sedia ada. Juga mengenai bekalan, bekalan tersebut adalah mencukupi dan juga pengumuman Yang Amat Berhormat pada Oktober yang lepas, yang mengarahkan
KKDR.14.3.2024 agar kita paparkan harga ubat-ubatan kita, kerajaan dan swasta akan dilaksanakan ketika ini untuk memberikan panduan kepada pengguna supaya mereka tahu apakah harga yang bersesuaian dan mereka boleh membuat pilihan sama ada untuk mendapatkan di fasiliti kerajaan atau pun terus membeli sekiranya ubat yang mereka perlukan tersebut berkurangan pada stok mereka. Itu sahaja jawapan saya Yang Berhormat Gopeng. Terima kasih. PERANCANGAN PEMBANGUNAN LEBUH RAYA WEST IPOH SPAN EXPRESSWAY (WISE) 2.44 ptg. Tuan Tan Kar Hing [Gopeng]: Terima kasih kepada Tuan Yang di-Pertua. Sekali lagi saya ingin bertanya tentang usul nombor dua. Kerajaan Perak telah pun mengesahkan bahawa Kabinet telah meluluskan projek pembinaan Lebuh Raya West Ipoh Span Expressway (WISE) sepanjang 60 kilometer sebagai laluan alternatif dari antara Gopeng dan Kuala Kangsar dengan kos pelaksanaan projek yang ditanggung sepenuhnya bawah inisiatif kewangan swasta (PFI). Pembinaan itu dijangka dapat membantu menyuraikan trafik Lebuh Raya Utara-Selatan dengan anggaran sebanyak 65 peratus bagi laluan Kuala Kangsar ke Terowong Menora sehingga Gopeng. Saya bersikap optimis tentang pembinaan WISE kerana penyuraian itu dapat mengurangkan kesesakan sekali gus membantu meningkatkan level of service bagi laluan tersebut yang biasanya mengakibatkan kesesakan yang teruk di kawasan Terowong Menora, terutamanya pada musim perayaan. Sehubungan dengan itu, saya ingin memohon Kementerian Kerja Raya untuk menyatakan apakah carta aliran proses perancangan pembangunan lebuh raya dan jawatankuasa-jawatankuasa yang terlibat sepanjang proses pemantauan serta pembinaan? Kedua, adakah Ahli Parlimen dan ADUN kawasan dilibatkan sepanjang proses perancangan dan pembinaan, khususnya dalam Jawatankuasa Kerja Tindakan Daerah (JKTD)? Ketiga, apakah syarat-syarat yang bakal ditetapkan oleh kerajaan untuk pemegang-pemegang konsesi WISE? Sekian, terima kasih. Dato' Abdul Khalib bin Abdullah [Rompin]: Minta Yang Berhormat Menteri untuk menjawab. 2.46 ptg. Menteri Kerja Raya [Dato Sri Alexander Nanta Linggi]: Terima kasih Tuan Yang di-Pertua. Terima kasih Yang Berhormat Gopeng. Untuk makluman Ahli Yang Berhormat Gopeng, merujuk kepada soalan pertama berkaitan carta aliran proses perancangan pembangunan lebuh raya, cadangan Lebuh Raya WISE adalah inisiatif projek daripada pihak swasta (unsolicited proposal) dan pihak Kementerian Kerja Raya telah menyediakan carta alir pengurusan dan pemprosesan permohonan projek penswastaan lebuh raya bertol baharu atas inisiatif swasta bermula daripada penerimaan cadangan projek sehingga perjanjian konsesi ditandatangani. Proses carta alir sistem pengurusan dan pemprosesan permohonan ini adalah melibatkan beberapa agensi-agensi kerajaan di peringkat Pusat dan peringkat negeri serta memerlukan maklumat dan maklum balas dari setiap agensi yang 3
4 KKDR.14 .3.2024 berkaitan bagi memastikan cadangan projek penswastaan lebuh raya berdaya maju untuk dilaksanakan. terlibat semasa di peringkat perancangan Lebuh Raya WISE, untuk makluman Ahli Yang Berhormat, jawatankuasa yang terlibat adalah Jawatankuasa Teknikal, Jawatankuasa Pemandu Projek (JPP) dan Jawatankuasa Awam-Swasta (JKAS). Berhubung dengan jawatankuasa yang Cadangan jajaran Lebuh Raya WISE telah dibentangkan di Mesyuarat Jawatankuasa Teknikal bagi mendapatkan input dan maklum balas sebelum penetapan jajaran dimuktamadkan di dalam Makmal Pengurusan Nilai (VM). Jawatankuasa ini dipengerusikan oleh LLM dan ahli jawatan kuasa adalah terdiri daripada kementerian dan agensi di peringkat Persekutuan seperti Kementerian Kerja Raya, Unit Kerjasama Awam-Swasta (UKAS), Kementerian Ekonomi, Kementerian Kewangan, Jabatan Ketua Pengarah Tanah dan Galian, Jabatan Kerja Raya, Jabatan Pengairan dan Saliran serta Jabatan Perhutanan. Manakala jabatan dan agensi di peringkat negeri Perak terdiri daripada Unit Perancang Ekonomi Negeri (UPEN), JKR, JPS, JUPEM, Pejabat Tanah dan Galian (PTG), Jabatan Perhutanan, Jabatan Kemajuan Orang Asli (JAKOA) dan Lembaga Air Perak. Selain itu, pihak berkuasa tempatan yang terlibat pula adalah Majlis Daerah Batu Gajah, Majlis Daerah Kampar, Majlis Perbandaran Kuala Kangsar dan Majlis Daerah Perak Tengah. Selanjutnya, cadangan penswastaan Lebuh Raya WISE juga dirunding dengan diteliti di peringkat Jawatankuasa Pemandu Projek (JPP) dan Jawatankuasa Awam Swasta (JKAS) yang mana kedua-dua jawatankuasa ini masing-masing dipengerusikan oleh Timbalan Ketua Pengarah dan Ketua Pengarah UKAS. Ahli- ahlinya adalah terdiri daripada KKR, MOF, KE, JKPTG, JPPH, AGC dan LLM. Peranan kedua-dua jawatan kuasa ini adalah membincangkan dan memuktamadkan perkara-perkara melibatkan dasar dan polisi berhubung cadangan penswastaan Lebuh Raya WISE termasuk terma-terma utama perjanjian konsesi sebelum diangkat ke Jemaah Menteri untuk kelulusan. ■1450 Untuk makluman Ahli Yang Berhormat, jawatankuasa yang terlibat dalam pemantauan pelaksanaan projek adalah Jawatankuasa Tindakan Pembangunan Kementerian (JTPK), Kementerian Kerja Raya. Jawatankuasa akan bersidang pada setiap bulan bagi melaporkan status kemajuan projek dan menyelesaikan isu-isu berbangkit sekiranya bagi memastikan projek dapat disiapkan mengikut jadual yang ditetapkan. termasuk penyelesaian isu-isu yang berbangkit di pihak KKR melalui LLM melaksanakan perkara-perkara seperti berikut: Selain itu, memastikan projek berjalan lancar dan teratur (i) Laporan Kemajuan Bulanan Projek akan disediakan di peringkat syarikat konsesi (SK) serta LLM untuk dilaporkan kepada pihak Kementerian Kerja Raya (KKR), Unit Kerjasama Awam Swasta (UKAS) dan Kementerian Ekonomi (KE). Laporan ini merangkumi pencapaian kemajuan projek, status pembinaan di tapak serta isu yang berkaitan bagi tindakan penyelarasan lanjut; (ii) Mesyuarat Kemajuan Projek akan dilaksanakan pada setiap bulan melalui Mesyuarat Tapak di antara LLM dengan syarikat konsesi; (iii) pihak LLM akan melaksanakan pemeriksaan tapak sekurang- kurangnya sekali sebulan bagi aspek kualiti, alam sekitar,
KKDR.14.3.2024 keselamatan dan kesihatan pekerjaan dan lain-lain yang berkaitan dengan pembinaan; (iv) mesyuarat koordinasi bersama agensi pusat dan kerajaan negeri juga akan dilaksanakan bagi penyelarasan proses berkaitan pembinaan seperti pengambilan tanah, pelepasan tanah kerajaan, Kebenaran Merancang (KM), aduan awam, suai muka dengan jalan di bawah pihak Jabatan Kerja Raya (JKR), pihak berkuasa tempatan (PBT) dan lain-lain; dan (v) pada peringkat akhir pembinaan dan proses pembukaan lebuh raya kepada pengguna, pihak LLM akan melaksanakan proses Sijil Kesempurnaan Pembinaan Lebuh Raya (SKPL) merangkumi pemeriksaan perkara-perkara utama seperti Laporan International Roughness Index (IRI), Laporan Audit Keselamatan Jalan (RSA), pengujian dan pentauliahan sistem lebuh raya, koordinasi emergency response plan (ERP), penyediaan warta ataupun yang lain-lain sebelum kebenaran diberikan bagi berkaitan dan pembukaan lebuh raya kepada orang awam. Bagi menjawab persoalan Ahli Yang Berhormat berkenaan penglibatan Ahli Parlimen ataupun Ahli Dewan Undangan Negeri (ADUN) dalam proses pembinaan khususnya dalam Jawatankuasa Kerja Tindakan Daerah, terdapat beberapa peringkat yang akan melibatkan Ahli Parlimen ataupun ADUN seperti berikut: (i) mesyuarat tindakan negeri ataupun daerah bagi tujuan pelaporan kemajuan projek dan tindakan penyelarasan lanjut isu-isu yang berkaitan; (ii) mesyuarat penyelarasan suai muka jalan sedia ada di bawah pihak JKR ataupun PBT bagi membincangkan perkara berkaitan penyenggaraan, pembaikan kerosakan dan kesesakan lalu lintas sepanjang tempoh pembinaan lebuh raya; dan (iii) mesyuarat serta perbincangan berkaitan isu dan aduan awam oleh penduduk setempat yang timbul di sepanjang tempoh pembinaan. Untuk makluman juga kepada Ahli Yang Berhormat, merujuk kepada soalan ketiga, selepas perjanjian konsesi ditandatangani, pihak syarikat perlu memenuhi syarat duluan (condition precedent) dalam tempoh 12 bulan. Antaranya seperti berikut: (i) pihak syarikat perlu menyediakan modal berbayar (paid-up capital) yang ditetapkan di dalam perjanjian konsesi; (ii) pihak syarikat disyaratkan untuk mendapatkan sumber pembiayaan bagi melaksanakan projek; dan (iii) mendapatkan kelulusan Laporan Impak Alam Sekitar (EIA), Laporan Impak Trafik (TIA) dan Laporan Penilaian Impak Sosial (SIA). tidak dibenarkan mengubah struktur pemegang saham dalam tempoh lima tahun selepas lebuh raya siap dan dibuka untuk operasi. Sekian, terima kasih. Manakala untuk pemegang saham, pihak syarikat Dato' Abdul Khalib bin Abdullah [Rompin]: Saya persilakan Yang Berhormat Gopeng untuk mengajukan pertanyaan. Tuan Tan Kar Hing [Gopeng]: Terima kasih kepada Menteri atas jawapan yang lengkap dan sangat-sangat membantu untuk pemahaman saya. Saya ingin 5
6 KKDR.14 .3.2024 bertanyakan soalan berkenaan dengan penglibatan ADUN dan Ahli Parlimen kerana kami dapat kemusykilan yang berlaku dibawa yang mana kita bimbang selepas adanya jajaran yang baharu untuk lebuh raya yang baharu ini, adakah manfaat itu akan dibawakan limpahan ekonomi kepada kawasan Parlimen Gopeng khususnya ataupun dia akan membawa atau meng-channel-kan trafik ke tempat-tempat yang lain. Maka, saya ingin bertanya kepada Menteri. Apakah jaminan daripada pihak KKR untuk memastikan Lebuh Raya WISE yang baru ini dapat membawa limpahan ekonomi kepada penduduk dalam merangkakan jajaran lebuh raya tersebut supaya kita − penting untuk menetapkan soal penetapan persimpangan keluar masuk ke pekan-pekan yang dilalui khususnya di bahagian Gopeng dan beberapa pekan-pekan yang dilalui itu dan memastikan pekan yang ada itu tidak akan menjadi pekan yang sepi selepas lebuh raya itu dimulakan penggunaannya. Terima kasih. Dato' Abdul Khalib bin Abdullah [Rompin]: Minta Yang Berhormat Menteri untuk menjawab. Dato Sri Alexander Nanta Linggi: Ya terima kasih Tuan Yang di-Pertua, memang Lebuh Raya WISE ini bukanlah lebuh raya yang terbaru ataupun kita banyak pengalaman sudah dengan lebuh raya-lebuh raya yang telah dibina di seluruh negara dan memang adalah penting bagi memastikan lebuh raya ini untuk menangani masalah kesesakan juga untuk menjaminkan keselamatan di jalan raya. jalan raya pertamanya dan Di samping itu juga, memang ada kesan kepada mungkin pekan-pekan kecil yang perlu dielakkan daripada jajaran utamanya seperti mana-mana yang berlaku tapi walaupun begitu, memang perancangan itu kita ambil maklum untuk - dan kita pastikan supaya jajaran itu tidaklah sangat-sangat memberi kesan yang buruk kepada pekan-pekan yang tidak dapat dielakkan yang akan jauh sedikit daripada jajaran itu sebab kita tahu, kerajaan tahu selama ini pentingnya pekan-pekan kecil ini juga kita jaminkan supaya dia tidak terlalu terjejas. Tapi memang tidak dapat dielakkan ya. Jadi, tujuan utama cadangan Lebuh Raya WISE ini adalah sebagai laluan aliran alternatif, laluan alternatif bagi Lebuh Raya Utara-Selatan (PLUS) yang banyak aduan juga, okey. Bagi laluan Kuala Kangsar, Terowong Menora, Gopeng ya. Kita sering mendengar dalam Dewan akan perkara ini dibangkitkan oleh Ahli-ahli Yang Berhormat. Jadi, ini kita harapkan dapat mengurangkan isu kemalangan selain dapat membantu mengurangkan trafik di Lebuh Raya Utara-Selatan dan penguraian trafik ini dapat mengurangkan kesesakan sekali gus membantu meningkatkan level of service ya, level of service bagi laluan tersebut terutamanya pada musim perayaan di kawasan Terowong Menora. Kita banyak terima aduan ini dan Yang Berhormat sendiri pun banyak bangkit perkara ini dan Ahli-ahli Yang Berhormat yang lain di kawasan utara ini. Jadi, bagi jajaran Lebuh Raya WISE ini, terdapat dua persimpangan baharu yang akan dibina di Gopeng iaitu Lebuh Raya Utara-Selatan dan Jalan Persekutuan 1. Walau bagaimanapun, persimpangan tersebut tidak melalui Pekan Gopeng ya secara terus tapi tak jauh. Jadi, jarak persimpangan bertingkat ke Pekan Gopeng hanya satu per lima kilometer ya. Tak berapa jauh. Jadi, penetapan persimpangan dengan mengambil aliran trafik dan juga hasil pelaksanaan bengkel pengurusan nilai (value management) bagi cadangan lebuh raya tersebut.
KKDR.14.3.2024 ■1500 Banyak kita sudah buat kajian dan buat value management. Jadi, walau bagaimanapun, kementerian yakin bahawa kerajaan negeri dan pihak berkuasa tempatan Tuan Yang di-Pertua, pastinya telah mengambil kira perancangan pembinaan Lebuh Raya WISE dalam pelan perancangan negeri bagi merancakkan ekonomi setempat terutamanya di kawasan Gopeng ini. Jadi, yakinlah Yang Berhormat kita hendak menangani masalah kesesakan dan sebagainya lebih-lebih lagi di Terowong Menora itu. Jadi, tidak dapat dielakkan 100 peratus. Tetapi untuk kita mengurangkan kesan buruk, mungkin dia dekat sahaja 1.5 kilometer. Tidak berapa jauh. Kalau siapa ada pengguna jalan raya itu kalau hendak pergi ke Gopeng pun 1.5 kilometer bukan jarak yang terlalu jauh. Terima kasih. NAIK TARAF JALAN DAN JAMBATAN DI FT270 SUNGAI LAYAR-SEMELING, KUALA MUDA 3.01 ptg. Tuan Mohd Nazri bin Abu Hassan [Merbok]: Terima kasih Tuan Yang di- Pertua. Usul saya nombor tiga. Tuan Yang di-Pertua, untuk makluman Tuan Yang di- Pertua Jalan Sungai Layar-Semeling telah diwartakan sebagai Jalan Persekutuan FT270 pada 15 Januari 2019. Laluan ini juga merupakan salah satu laluan yang telah dikenal pasti dalam kajian Pelan Pembangunan Rangkaian Jalan Raya 2030 atau Highway Network Development Plan 2030 untuk di naik taraf bagi menampung pertambahan kenderaan yang melalui laluan tersebut. Pada Mesyuarat Pertama, Penggal Kedua Parlimen Kelima Belas, saya telah bertanya soalan yang berbentuk dua bahagian dan mendapat jawapan seperti berikut: (i) kementerian ini telah mengangkat cadangan tersebut pada Rolling Plan Ketiga (RP3), Rancangan Malaysia Ke-12 (RMKe- 12) untuk pertimbangan agensi pusat; dan (ii) tertakluk kepada kelulusan bagi cadangan projek pertimbangan agensi pusat berdasarkan keutamaan dan kedudukan kewangan kerajaan. ini Seterusnya pada Mesyuarat Kedua, Penggal Kedua, Parlimen Kelima Belas, saya telah bertanya sekali lagi dan mendapat jawapan seperti berikut. Kementerian ini telah mengangkat cadangan tersebut pada Rolling Plan Ketiga (RP3), Rancangan Malaysia Ke-12 (RMKe-12) untuk pertimbangan agensi pusat, namun cadangan projek tersebut tidak mendapat kelulusan daripada agensi pusat. Pada Mesyuarat Ketiga, Penggal Kedua, Parlimen Kelima Belas, saya telah mengulangi pertanyaan dan mendapat jawapan seperti berikut. Cadangan projek ini telah diluluskan oleh agensi pusat pada Rolling Plan Keempat (RP4), Rancangan Malaysia Ke-12 (RMKe-12). Tuan Yang di-Pertua, saya meminta Menteri menyatakan apakah komitmen kerajaan dalam hal ini, sekejap lulus, sekejap tidak lulus, lepas itu lulus semula. Jika lalu, sejauh mana telah diluluskan seperti perkembangan projek yang telah dirancang atau masih di peringkat perolehan tender dan jumlah peruntukan yang disediakan. Serta jika telah di tender syarikat apakah jawapan pada penggal yang 7
8 KKDR.14 .3.2024 yang telah dianugerahkan projek pembinaan tersebut? Sila nyatakan pecahan fasa projek dan jangka masa pembinaan yang dirancang serta tahap penyelesaian yang dijangka berdasarkan fasa pembinaan. Saya juga minta Menteri menyatakan juga langkah-langkah pemuliharaan dan pemeliharaan serta kelestarian kawasan paya bakau dan Sungai Merbok yang terlibat dalam pembinaan ini, begitu juga apakah penyelesaian yang bakal ditawarkan kepada penduduk-penduduk dan peniaga-peniaga yang telah membuat binaan di atas rizab jalan sedia ada. Sekian, terima kasih. Dato' Abdul Khalib bin Abdullah [Rompin]: Minta Yang Berhormat Menteri untuk menjawab. 3.03 ptg. Menteri Kerja Raya [Dato Sri Alexander Nanta Linggi]: Baik. Tuan Yang di-Pertua, untuk makluman Ahli Yang Berhormat Merbok, projek yang di maksudkan adalah Menaik taraf Jalan dan Jambatan di Laluan Persekutuan, Sungai Layar seksyen 0.00-Semeling, seksyen 2.2 (FT270), daerah Kuala Muda, Kedah Darul Aman sepanjang 2.2 kilometer. Untuk makluman Ahli Yang Berhormat, pada peringkat awal Kementerian ini telah mengangkat permohonan projek tersebut pada Rolling Plan Kedua dan Ketiga (RP2, RP3), Rancangan Malaysia Ke-12 untuk pertimbangan agensi pusat. Namun ianya tidak mendapat kelulusan pada tempoh tersebut. Kementerian ini telah mengangkat semula Yang Berhormat projek tersebut pada Rolling Plan Keempat dan permohonan projek ini telah diluluskan oleh agensi pusat dengan kos siling sebanyak RM144.53 juta bagi 2.2 kilometer panjang jalan dan dua jambatan. Jadi, untuk makluman Ahli Yang Berhormat, salah satu proses kerja dan tata kelola yang perlu dilaksanakan untuk semua projek pembangunan yang melebihi RM50 juta adalah Makmal Pengurusan Nilai (Value Management, VM). Projek ini akan melalui Makmal VM, value management yang telah dijadualkan pada penghujung Jun tahun ini ya. Tempoh masa keseluruhan atau timeline projek ini akan dimuktamadkan semasa Makmal VM ini nanti. Ini termasuklah tempoh masa perolehan, tempoh pelaksanaan fizikal, jadual projek dan sebagainya. Pelaksanaan VM ini akan dihadiri semua pemegang taruh seperti pihak berkuasa tempatan, agensi atau syarikat utiliti dan lain-lain agensi berkaitan bagi tujuan meneliti dan memuktamadkan skop dan kos projek. Ini bertujuan untuk memastikan setiap pelaburan memenuhi keperluan yang akan menghasilkan pulangan yang terbaik berdasarkan prinsip value for money termasuklah mengambil kira kesan terhadap alam sekitar apabila projek ini dilaksanakan kelak. Memandangkan jajaran jalan ini melalui kawasan paya bakau, kementerian akan memberi penekanan khusus kepada pemuliharaan alam sekitar dan memastikan impak pembangunan kepada ekosistem kawasan berkenaan di tahap minimum. Penglibatan Jabatan Alam Sekitar bagi projek ini amatlah dipentingkan. Ini sejajar dengan hala tuju kementerian ke arah membangunkan jalan raya yang lestari alam. Jadi, untuk makluman Ahli Yang Berhormat, kementerian komited melaksanakan projek ini memandangkan ianya penting bagi mengurangkan kesesakan, menambah-baik tahap keselamatan jalan dan ke arah penyuraian trafik yang lebih baik. Dengan menaik taraf jambatan dan jalan ini secara tidak langsungnya dapat menyokong pembangunan bersepadu Gunung Jerai sebagai hab pengembaraan geopelancongan selari dengan Rancangan Struktur Negeri Kedah 2035.
KKDR.14.3.2024 Oleh itu, projek tersebut juga akan memberi manfaat kepada penduduk sekitar, pelancong, pelawat dan pelajar institusi pendidikan MRSM, UiTM, AIMST University dan yang ada di sekitar kawasan Merbok dan Semeling. Sekian, terima kasih. Dato' Abdul Khalib bin Abdullah [Rompin]: Saya persilakan Yang Berhormat Merbok untuk mengajukan pertanyaan. Tuan Mohd Nazri bin Abu Hassan [Merbok]: Soalan tambahan saya. Kenaikan harga barang binaan yang mendadak memang menjadi salah satu masalah utama dalam bidang pembinaan walaupun kerajaan sudah membantu dengan pelbagai cara kepada kontraktor. Saya minta Menteri menyatakan apakah tindakan atau langkah kontingensi yang akan diambil oleh pihak kementerian supaya projek jambatan Semeling ini dapat diteruskan jika berlakunya kenaikan mendadak harga barang pembinaan pada masa projek pembinaan sedang dijalankan dengan keadaan kontraktor yang tidak mampu menampung kos kenaikan tersebut untuk meneruskan kerja. Adakah kementerian mempunyai kaedah terbaru selain daripada mencari kontraktor penyelamat atau menyuntik kewangan bagi projek sedemikian dan apakah jaminan yang akan diberikan kepada rakyat supaya projek ini tidak akan sakit atau dilanjutkan tempoh siap pembinaan. Apa yang saya ingin sampaikan di sini ialah pengalaman syarikat yang telah ditawarkan sebelum ini iaitu sebelum COVID-19. Di mana, syarikat itu adalah berkenaan dengan kementerian di sebelah. Projek pembinaan LRA yang juga di bawah KKR juga. JKR yang melaksanakan tetapi di bawah kementerian lain. Tetapi projek itu projek sakit sekarang ini tidak dapat jalan oleh kerana kenaikan harga barang. Itulah yang kerisauan saya tentang jambatan Semeling ini. Takut jadi macam projek yang sama juga tentang LRA Bukit Selambau ini. Itu sahaja Menteri. Dato' Abdul Khalib bin Abdullah [Rompin]: Minta Menteri untuk menjawab. Dato Sri Alexander Nanta Linggi: Terima kasih Yang Berhormat. Yang Berhormat ini terima kasihlah kerana banyak kerjasama sebab dia pun sudah bagi jawapan sudah saya sediakan sebab sudah awal. Jadi, untuk makluman Ahli Yang Berhormat. Pihak kementerian telah mengamalkan pengurusan nilai ataupun value management, VM-lah bagi setiap projek yang bernilai lebih dari RM50 juta. ■1510 Dan sebagaimana yang telah ditetapkan oleh pihak Kementerian Ekonomi, ini adalah bertujuan untuk meneliti skop dan kos bagi memastikan setiap pelaburan akan menghasilkan pulangan yang terbaik yang berdasarkan prinsip value for money. Ini kita tak boleh lari daripada itu, Yang Berhormat. Jadi, antara komponen dalam kos projek adalah kos pembinaan, kos pengambilan tanah dan kos pengalihan utiliti. Jadi, kos pembinaan adalah berdasarkan pada harga pasaran bahan binaanlah. Jadi, pengambilan tanah ataupun pengambilan balik tanah adalah berdasarkan kepada penilaian oleh Jabatan Penilaian dan Perkhidmatan Harta (JPPH). Jadi di peringkat negeri, JPPH di peringkat negeri. Manakala, kos pengalihan utiliti pula adalah bergantung pada bilangan utiliti yang wujud di sepanjang jalan dan kos adalah dianggarkan oleh pemilik aset atau syarikat utiliti tersebut. Jadi, banyak komponen kosnya Yang Berhormat. Jadi, selain itu, terdapat juga peningkatan kos yang melibatkan topografi dan jenis tanah sesuatu kawasan cadangan projek seperti jajaran yang perlu melalui kawasan berbukit dan 9
10 KKDR.14 .3.2024 berpaya. Dia tak sama. Jadi, banyak varianlah kepada kos kita ini. Dia tak ada boleh satu standard kos. Jadi, walau bagaimanapun terdapat kos projek yang mana kos pengambilan tanah melebihi daripada kos pembinaan. Jadi, oleh itu, setiap skop dan kos bagi setiap projek ataupun sesuatu projek akan diteliti dan dinilai melalui pengurusan nilai ya, pengurusan nilai ini dan ia akan dihadiri oleh setiap pemegang taruh ataupun stakeholders-lah seperti pihak berkuasa tempatan, pihak syarikat atau agensi utiliti dan juga entiti-entiti yang lain yang terlibat di dalam sesuatu projek. Jadi, dengan menggunakan kaedah pengurusan nilai ini, sebab itu yang penting ya bagi management. Pihak kementerian yakin infrastruktur yang berkualiti dengan kos yang optimum dapat dihasilkan. Jadi, itulah sebenarnya Yang Berhormat ya, banyak yang mempengaruhi kos ini. Sebab itu kita tidak boleh bandingkan satu tempat dengan satu tempat walaupun jajarannya mungkin sama panjang kilometernya tapi banyak bezanya kerana banyak yang berlainan. Terima kasih, Yang Berhormat. PROJEK PENGAWALAN HAKISAN PANTAI DARI KAMPUNG SUNGAI PIAL HINGGA KE KAMPUNG TANJUNG DAWAI 3.13 ptg. Tuan Mohd Nazri bin Abu Hassan [Merbok]: Terima kasih, Tuan Yang di- Pertua. Usul saya nombor empat iaitu berkenaan dengan masalah hakisan pantai. Tuan Yang di-Pertua, masalah hakisan pantai di dalam kawasan Parlimen Merbok khususnya di Tanjung Dawai masih lagi berterusan biarpun pelbagai usaha yang membabitkan belanja berjuta ringgit sudah diambil pihak berkuasa untuk membendungnya sejak beberapa tahun lalu. Setiap tahun, beberapa meter kawasan pantai akan terhakis ke dalam laut akibat ombak besar yang tidak henti membadai. Di Tanjung Dawai, antara kawasan yang paling kritikal ialah Kampung Huma selain dari Kampung Sungai Pial dan Kampung Tanjung Dawai. Walaupun benteng pemecah ombak dan tambakan batu sudah dibina Jabatan Pengairan dan Saliran (JPS) di kampung-kampung tersebut, yang sebelum ini mengalami hakisan teruk, benteng pemecah ombak yang dibina tidak begitu berkesan dalam menangani masalah hakisan pantai. Malah, keadaan menjadi lebih buruk apabila ada benteng yang telah siap dibina mendap dan menghakis pasir pantai di situ.Habitat hidupan liar juga terancam apabila kawasan pohon semula jadi seperti pokok bakau dan api-api turut tumbang akibat hakisan. Kuala Jeti Nelayan di situ turut mengalami masalah apabila dasarnya dimasuki lumpur dan menjadi cetek sehingga menyukarkan bot untuk keluar ke laut. Tuan Yang di-Pertua, saya telah melawat dan melihat dengan mata saya sendiri hakisan yang terjadi di Kampung Huma pada Mesyuarat Ketiga penggal yang lalu. Saya telah membuat pertanyaan dan telah dijawab oleh kementerian bahawa Projek Pengawalan Hakisan Pantai di Kampung Sungai Pial sehingga ke Kampung Tanjung Dawai, Daerah Kuala Muda, Kedah yang dianggarkan berjumlah RM22.2 juta dan melibatkan kerja-kerja pembinaan struktur kawalan hakisan pantai. Projek di peringkat pelaksanaan kerja ukur dan kerja-kerja pembinaan fizikal dijangka bermula pada 2024 dan jangka siap pada tahun 2026. Tuan Yang di-Pertua, saya ingin bertanya kepada Menteri. Adakah kaedah atau teknologi terkini yang lestari yang mampu atau dapat menyelesaikan masalah untuk mengawal hakisan ini kerana batu-batu pemecah ombak hilang, hanyut dibawa
KKDR.14.3.2024 oleh arus laut selepas ditambak di pesisir pantai Kampung Huma. Tidak kira lokasi yang telah siap ditambak atau sedang ditambak, risiko kehilangan batu pemecah masih Ini menyebabkan kerugian kepada banyak pihak terutamanya pihak kementerian yang telah membelanjakan peruntukan, pihak kontraktor yang terpaksa menanggung kos batu yang hilang dan penduduk kampung yang menjadi gelisah dan hilang ketenteraman. tinggi peratusnya. Di samping itu, bagaimanakah hak pemilikan tanah orang kampung yang dahulunya di darat, kini telah hilang ditelan laut − geran ada, tanah tiada. Akhir sekali, saya berharap agar Menteri mempertimbangkan untuk menggunakan teknologi geopolymer sebagai salah satu kaedah mengawal hakisan pantai. Sekian, terima kasih. Dato' Abdul Khalib bin Abdullah [Rompin]: Minta Yang Berhormat Timbalan Menteri untuk menjawab. 3.16 ptg. Timbalan Menteri Peralihan Tenaga dan Transformasi Air [Tuan Haji Akmal Nasrullah bin Mohd Nasir]: Terima kasih Tuan Speaker. Terima kasih Yang Berhormat Merbok. Untuk makluman Ahli Yang Berhormat, selain daripada aktiviti pembangunan, hakisan pantai merupakan proses semula jadi dan menjadi lebih kritikal disebabkan impak perubahan iklim dunia. Peningkatan aras air laut dan perubahan tenaga ombak meningkatkan lagi risiko hakisan dan banjir pantai. Berdasarkan siasatan, aktiviti ekonomi dan pembangunan di Kampung Sungai Pial hingga ke Kampung Tanjung Dawai adalah sangat hampir atau telah termasuk di dalam kawasan garisan pantai. Pulau Songsong dan Sungai Muda yang terletak di bahagian utara pula diklasifikasikan sebagai kawasan sensitif alam sekitar. Kawasan ini merupakan tapak pendaratan penyu, kawasan berkepentingan burung serta habitat dan tapak penetasan tuntung. Sebagai langkah proaktif, JPS telah menyiapkan Pelan Pengurusan Pantai Bersepadu dengan izin, Integrated Shoreline Management System ataupun ISMP Negeri Kedah pada tahun 2022. ISMP melaporkan situasi hakisan atau perubahan garis pantai di Tanjung Dawai khususnya dari Pantai Rhu ke Kampung Huma adalah dalam kategori 1, iaitu kritikal dengan kadar hakisan sebanyak 27.3 meter setahun. Hakisan dari Kampung Sungai Pial ke Teluk Sungai juga termasuk dalam kategori sama, dengan kadar hakisan 11.7 meter setahun. [Tuan Yang di-Pertua mempengerusikan Mesyuarat] Sebagai langkah memelihara zon Sungai Pial dan Tanjung Dawai, ISMP mengesyorkan pembinaan struktur penahan tebing bagi meminimumkan risiko hakisan serta penanaman semula pohon bakau sebagai zon penampan semula jadi hakisan tebing Sungai Pial di hutan simpan bakau. Manakala, untuk memelihara zon persisiran pantai dari Kampung Sungai Pial sehingga ke Tanjung Dawai, kaedah penanaman pokok rhu dicadangkan sebagai zon penampan angin. ISMP turut mengesyorkan pembinaan struktur kawalan hakisan pantai secara Reno mattress atau lapis lindung batu (rock revetment) bagi meminimakan risiko hakisan persisiran pantai dan membolehkan tumbuhan tumbuh dengan stabil. Mengambil kira syor-syor ISMP, Tan Sri Speaker, JPS juga akan mengenal pasti dan menganalisis potensi penggunaan teknologi terkini dan bersesuaian untuk diaplikasikan seperti mana cadangan penggunaan polymer concrete sebagai menggantikan penggunaan bahan batuan dalam struktur pemecah ombak. 11
12 KKDR.14 .3.2024 Berdasarkan kajian dalam dan luar negara, polymer concrete memiliki ketahanan yang baik terhadap karat dan serangan kimia, menjadikannya sesuai untuk digunakan di lingkungan yang menghakis, seperti di pesisir pantai atau di dalam laut. Walau bagaimanapun, kesesuaian penggunaan bahan ini di kawasan Sungai Pial dan Tanjung Dawai perlu disemak dan disahkan melalui analisis dan kajian lebih lanjut. Untuk makluman Ahli Yang Berhormat, sebagai langkah penyelesaian jangka panjang, projek kawalan Hakisan Pantai di Kampung Sungai Pial sehingga ke Kampung Tanjung Dawai, Daerah Kuala Muda, Kedah diluluskan dengan kos berjumlah RM22.2 juta pada tahun 2023. Skop projek ini melibatkan pembinaan struktur lapis lindung penahan hakisan pantai sepanjang iaitu sepanjang lima kilometer di Kampung Sungai Pial, Kampung Huma, Kampung Tanjung Dawai dan kawasan sekitarnya. ■1520 Selain itu lima unit pintu kawalan air pasang surut akan turut dibina. Projek ini sedang dalam proses reka bentuk dan berdasarkan perancangan, kerja fizikal akan bermula pada Jun 2025 dan jangkaan siap paling awal sekitar tahun 2027. Pihak bertanggungjawab dengan kerjasama Pejabat Pengarah Tanah dan Galian (PTG) Negeri Kedah sedang mengenal pasti lot terjejas akibat hakisan pantai kerana urusan tanah ini bawah kuasa negeri. Untuk isu pemilikan tanah ini, PTG Negeri Kedah telah memohon Pejabat Tanah Daerah (PTD) Kuala Muda untuk membuat carian semula maklumat pengambilan sebelum ini. Proses seterusnya adalah pemakluman kepada pihak JPS Kedah untuk menyediakan dokumen-dokumen diperlukan seperti surat pemakluman dan pelan pra-hitungan untuk proses pengambilan. Seterusnya PTG akan melaksanakan proses pelupusan atau mengeluarkan hak milik sambungan kepada pemilik terlibat berdasarkan kes setiap lot. Sekian, terima kasih Tan Sri Yang di-Pertua. Tuan Yang di-Pertua: Merbok, ada soalan? Tuan Mohd Nazri bin Abu Hassan [Merbok]: Ada tambahan sedikit. Kaedah kawalan hakisan pantai yang selalu digunakan seperti gabion, seawall, lapis lindung batu dan lain-lain. Gabion dan seawall ini digunakan sebagai kawalan hakisan pantai jangka pendek khas untuk kerja-kerja perlindungan segera. Lapis lindung batu pula digunakan dalam mengawal hakisan pantai daripada ombak besar. Kaedah-kaedah ini memerlukan masa pelaksanaan yang lama, kos yang tinggi, ruang pembinaan yang luas dan memberikan kesan-kesan sampingan seperti scouring gabion, seawall. Penerimaan dari penduduk tempatan seperti nelayan dan orang-orang kampung adalah kurang memuaskan dengan pantai rekreasi. Ruang untuk bekerja serta kawasan pendaratan untuk nelayan. Apakah kriteria yang diperlukan oleh JPS Malaysia untuk melaksanakan sistem pengurusan pantai, beach management system di Kampung Huma seperti yang telah disarankan di Pantai Cahaya Bulan, Kelantan?. Tuan Yang di-Pertua: Sila Menteri. Tuan Haji Akmal Nasrullah bin Mohd Nasir: Terima kasih Tan Sri Yang di- Pertua. Terima kasih sekali lagi kepada Yang Berhormat Merbok. Sebagaimana yang dinyatakan tadi, bagi kes di Tanjung Dawai dan Kampung Sungai Pial ini, untuk status projek ketika ini adalah di peringkat reka bentuk yang mana disebutkan tadi bermula dari Februari dan proses itu akan mengambil masa kira-kira lebih kurang sepuluh
KKDR.14.3.2024 bulan. Jadi, proses itu dari segi analisis teknikal dan sebagainya itu memang dibuat di peringkat reka bentuk tadi. Cuma pada masa yang sama untuk sebagai rujukan di pihak JPS, bila kita sebut tadi kita ada pelan pengurusan pantai bersepadu atau pun yang disebut ISMP, yang mana untuk negeri Kedah kita telah siap pada tahun 2022. Jadi dalam laporan itu memang kita telah menyatakan dan juga mengenal pastilah kawasan-kawasan yang dianggap kritikal dan sebagainya. Jadi sebab itu bila kita melihat dalam soal menguruskan pantai, sebelum menyentuh soal kaedah pembinaan dan sebagainya, sebenarnya untuk menguruskan pantai ini juga dia memerlukan beberapa pendekatanlah. Yang saya nyatakan tadi sebenarnya kaedah semula jadi itu memang kena ambil kira iaitu sebagai contoh, penanaman semula bakau. Yang kedua, kalau di kawasan pantai itu yang dicadangkan dalam ISMP adalah penanaman pokok ru. Itu dari segi kemapanan atau pun kaedah yang lebih semula jadi. Manakala untuk di peringkat perancangan yang lebih besar untuk di peringkat ISMP ini juga, sebenarnya garis panduan juga turut mengambil kira dari sudut ekonomi dan juga pengurusan garis pantai iaitu untuk kita gunakan sebagai asas perancangan pembangunan bagi rancangan tempatan daerah dan rancangan struktur negeri. Kedua, ini juga untuk mengurangkan risiko kerugian harta benda. Ketiga, menjimatkan perbelanjaan perlindungan hakisan pantai. Keempat, manfaat kepada aspek pelancongan dan ekonomi dan yang kelima, mengekalkan kawasan perlindungan pantai. Maka sebab itu, dari segi proses itu perlu dilakukanlah. Sebab itu dari segi rujukan itu memang kita menggunakan ISMP tadi, manakala dari segi maklum balas yang disebut tadi untuk peranan yang boleh dimainkan oleh kementerian iaitu memang ada satu keputusan di peringkat federal iaitu Mesyuarat Kedua Majlis Air Negara pada 25 Mac 2021 telah bersetuju bahawa ISMP wajib digunakan bersama dengan garis panduan JPS 1/97 Kawalan Hakisan Berikutan Pembangunan di Kawasan Pantai. Dan yang kedua, JPS dilantik sebagai Ahli Tetap Jawatankuasa Perancang Negeri bagi membantu dalam semua rancangan pembangunan di kawasan pantai di seluruh negara. Maka sebab itu merujuk kepada keputusan ini, sudah pasti di peringkat perancangan negeri itu perlu mengambil kira seperti mana pandangan Yang Berhormat tadi dari segi maklum balas penduduk sekitar yang mungkin akan ada kesan dari segi punca pendapatan ekonomi dan sebagainya. Cuma di peringkat kementerian melalui JPS kami ambil maklum akan maklum balas daripada Ahli Parlimen sementara komitmen kita itu lebih kepada untuk mengelakkan atau pun mengurangkan hakisan pantai yang berlaku. Dalam kes ini di Kampung Sungai Pial dan juga sehingga ke Tanjung Dawai. Sekian, terima kasih Tan Sri Yang di-Pertua, Tuan Yang di-Pertua: Baik, Terima kasih. 13
14 KKDR.14 .3.2024 USUL PERKARA TERTENTU BERKENAAN KEPENTINGAN ORANG RAMAI YANG BERKEHENDAK DISEGERAKAN DI BAWAH P.M. 18(1) KEPERLUAN MALAYSIA MENGHANTAR BANTUAN KEMANUSIAAN KE PALESTIN Tuan Yang di-Pertua: Baik, silakan Arau. Dato' Seri Dr. Shahidan bin Kassim [Arau]: [Bangun] Tuan Yang di-Pertua: Arau ini oleh kerana Arau telah pun membaca di Kamar tadi, saya membenarkan Arau terus berhujah tanpa mengulangi membaca usul ini. Kemudian Arau ada 30 minit. Boleh memberi celahan kepada kawan-kawan, MP yang lain hendak celah atau pun hendak tambah pandangan dan sebagainya. Selepas itu Menteri akan respons kepada celahan-celahan atau pun hujahan awal daripada Arau ya. Silakan Arau. 3.28 ptg. Dato' Seri Dr. Shahidan bin Kassim [Arau]: Terima kasih Tan Sri Yang di- Pertua. Insya-Allah, kawan-kawan saya bolehlah sepuluh orang yang datang ini seorang lima minit untuk mengganggu saya. Saya sudah dapat peluang ini. Terima kasih Tan Sri. Semoga Allah berkati Tan Sri di bulan puasa ini. Tuan Yang di-Pertua: Terima kasih. Dato' Seri Dr. Shahidan bin Kassim [Arau]: Amiin ya, kawan-kawan kita yang hadir. Yang pertama sekali, kita kena fahami bahawa Allah sedang menguji kita. Allah menguji hamba-hamba yang mampu menerima ujian. Saya pernah bertanya kepada Syeikh daripada Saudi. Saya tanya Allah uji orang Gaza dengan kematian, dengan teruknya. Dia kata "Tidak. Allah menguji kamu. Apa yang kamu lakukan untuk membantu mereka?" Saya kata "Saya Hanya Mampu Berdoa". Dia kata "berapa kali berdoa?" Saya kata "lima kali". Doa 50 kali bersungguh-sungguh kepada Allah sebab mereka telah diuji tetapi Allah sedang menguji kamu yang ada kekuatan doa. Malah orang-orang yang di sekeliling Gaza yang berkuasa itu diuji apa yang mereka buat untuk membantu orang-orang Gaza yang sekarang ini sedang dibunuh dengan teruknya. ■1530 Pada masa sekarang Tan Sri, orang yang mati 31,272, Ini as pukul 2.00 pagi semalam. Saya tengok Al Jazeera, kemudian orang yang cedera 73,024 orang yang cedera teruk ya. Daripada yang mati ini, 13,000 orang adalah kanak-kanak dan 7,400 orang telah ditangkap. 1,500 orang sekarang ini sedang berlindung di Rafah. Tempat yang begitu kecil dan 1,700 orang, orang yang telah dikeluarkan dari tempat mereka. Saya tahu semasa saya hadir di Gaza dulu, penduduknya lebih kurang 2.5 juta. Sekarang mungkin tiga juta tapi mereka berada di kawasan yang sempit. Sekarang disempitkan lagi. Tapi yang paling penting sekarang ini, dunia sedang memerhatikan bahawa ada satu kuasa yang bernama Israel membunuh orang begitu sahaja dan orang yang dibunuh itu bukan dilaporkan oleh Al-Jazeera, dilaporkan oleh CNN, dilaporkan oleh BBC, dilaporkan oleh pelbagai media yang menunjukkan bahawa kezaliman mereka itu berterusan walaupun gencatan senjata sedang dirunding, lagi banyak dia bunuh.
KKDR.14.3.2024 Semalam, satu tempat yang dibom, 21 orang mati gitu saja. Kemudian orang naik kereta dua orang pun mati begitu sahaja. Yang paling penting, dunia sedang memerhati kezaliman yang telah dilakukan oleh Israel. Kita bersyukur kerana sekarang ini orang dah faham bahawa yang dibunuh itu bukan orang Islam, yang orang Kristian dan juga pelbagai pihak yang berada di sana dan kita lihat orang yang mula bawa untuk dibincangkan di peringkat Mahkamah Antarabangsa ialah Afrika Selatan. Sekarang diikuti oleh negara-negara lain yang tidak mampu melihat pembunuhan yang dilakukan. Malah, di Israel sendiri sudah ada demonstrasi terhadap Perdana Menteri yang kejam dan zalim ini. Jadi sekarang ini, Malaysia seperti yang saya sebut di awal tadi, kita rakyat biasa mampu berdoa. Tapi sekarang rakyat biasa boleh tolong dengan memberi bantuan dan derma. Jadi saya rasa bantuan dan derma kita boleh salur sekali lagi. Tidak ada masalah. Saya percaya orang akan bagi bertambah-tambah terutamanya bulan Ramadan ya. Mereka tak dapat kurma, kami pun tak dapat kurmalah. Sama saja. Itu yang kedua Tan Sri ya. Tapi kita boleh bantu. Sekarang ini yang paling penting sekarang ini, rakyat Malaysia kita nak tunjukkan sokongan yang tidak berbelah bagi kepada orang Palestin. Parlimen Singapore seperti Machang sebut tadi. Berbincang selama enam jam Parlimen dan kita memohon kepada Tan Sri yang memang − kalau Tan Sri hadir memandu keadaan, kami rasa comfortable confident sikitlah supaya benda ini dia boleh bawa semula ke Parlimen membincangkan sokongan kita untuk kita bagi bantuan kepada penduduk-penduduk Palestin. Apa sahaja. Baru-baru ini ada Kapar mencadangkan airdrop dengan menghantar bantuan melalui udara. Kita pun tak nampak logiknya sebab Israel sedang control udara. Tapi sudah ada dilakukan dan sekarang ini cara melalui laut dan melalui darat. Apa sahaja, Malaysia jangan berhenti walaupun seketika untuk bantu mereka terutamanya di bulan Ramadan. Sesungguhnya Ramadan ini ialah orang kata bulan pahala yang boleh berlipat ganda. Jadi, kita minta supaya semua pihak berlumba-lumba untuk membantu orang Palestin. Cumanya kita minta Parlimen ini nampak lebih serius. Hari ini kita bersyukur kerana kita ada Kamar Khas, sudah pasti Tan Sri akan bawa benda ini untuk dibincangkan di peringkat Parlimen supaya kita nak nyatakan kepada orang-orang Palestin, kepada dunia bahawa Malaysia tidak bersetuju dengan perbuatan untuk menyembelih manusia begitu rupa. Tuan Yang di-Pertua: Ada celahan Parit Buntar. [Bercakap menggunakan pembesar suara] Dato' Seri Dr. Shahidan bin Kassim [Arau]: Ya ada celahan. Tuan Haji Mohd Misbahul Munir bin Masduki [Parit Buntar]: Arau. Dato' Seri Dr. Shahidan bin Kassim [Arau]: Sila celah ya. Tuan Haji Mohd Misbahul Munir bin Masduki [Parit Buntar]: Parit Buntar mencelah. Sebagaimana yang kita semua maklumi, Yahudi Israel adalah satu bangsa yang Allah laknat dalam Al-Quran. Sehingga kalau boleh kalau kita nak sebut Israel, Yahudi ini sertakan laknatullah. Sebab memang dia bangsa yang dilaknat oleh Allah dalam Al-Quran. Sebab itu Al-Quran merakamkan dengan kata-kata [Membaca sepotong ayat Al-Quran], "Tidak akan reda [Tidak jelas] dalam mereka". Apa pun program kebaikan yang kita nak buat yang diutarakan melalui usul YB Arau, saya percaya Yahudi, Israel akan cuba menghalang dengan pelbagai cara sebab [Membaca sepotong ayat Al-Quran] "Selama-lama", orang Yahudi, Israel tidak akan reda walaupun usaha yang kita buat itu suatu kebaikan. 15 tanpa
16 KKDR.14 .3.2024 Sebab itu, setujukah Arau selain daripada menghantar misi kemanusiaan dalam bentuk bantuan makanan sepanjang Ramadan, Kerajaan Malaysia juga mesti mohon kebenaran daripada Majlis Keselamatan Dunia untuk supaya menghantar pasukan pengaman dari Malaysia sepanjang Ramadan supaya rakyat Palestin sentiasa hidup dalam keadaan yang aman sepanjang Ramadan sebab mereka nak mengamalkan semua amalan di bulan Ramadan mencari kelebihan selain daripada berpuasa, mereka juga ingin bertarawih dengan selamat, mereka ingin bertadarus dengan selamat, mereka ingin bersama dengan keluarga. Kalau tidak diawasi ataupun tidak dijaga persatuan mereka, sudah pasti mereka akan menjadi ancaman kepada musuh Allah ini. Sekian, terima kasih. Dato' Seri Dr. Shahidan bin Kassim [Arau]: Boleh masuk sebahagian daripada ucapan saya. Terima kasih. Cadangan yang hebat. Ya, silakan. Kalau kawan-kawan saya nak bangun, kita ada 20 minit lagi. Tuan Yang di-Pertua: Silakan. Dato' Sri Saifuddin bin Abdullah [Indera Mahkota]: [Ketawa] Terima kasih Tuan Yang di-Pertua. Saya nak ucapkan tahniah dan terima kasih kepada Tuan Yang di-Pertua kerana membenarkan untuk Kamar Khas ini membincangkan isu yang penting ini juga. Juga saya ingin mengucapkan tahniah kepada Yang Berhormat Timbalan Menteri kerana mengetuai suatu delegasi Malaysia yang bipartisan menziarah Rafah baru-baru ini. Juga merakamkan tahniah kepada Yang Berhormat Menteri kerana mewakili Malaysia berbahas dengan begitu baik sekali semasa di ICJ. [Tepuk] Yang Berhormat Arau, ada beberapa perkara. Pertama, saya membaca sebuah surat daripada Setiausaha Bahagian Asia Barat di Kementerian Luar yang dihantar kepada Pengerusi Sekretariat Induk Ops Ihsan. Isunya bukan isu surat, isunya ialah tidakkah Yang Berhormat Arau ada kerisauan bahawa dinyatakan dengan jelas, kita ini menerima maklumat dan nampaknya macam terima sahaja daripada Federal Bureau of Investigation. Bukankah kita sepatutnya ada maklumat sendiri dan kalaupun ia ada maklumat dari orang lain, kita lebih bijaksana dan berhemah dalam surat-surat rasmi kita supaya kita tidaklah jadi macam boneka kepada Amerika Syarikat. Kedua, dalam surat ini juga Yang Berhormat, Tuan Yang di-Pertua disebutkan ada siasatan dan sebagainya. Saya tidak ada masalah sebab memang pihak berkuasa kita wajar melakukan siasatan. Cuma yang saya nak bertanya ialah setelah sekian lama disiasat, tak bolehkah kita tahu apa yang salah dan dana mana yang sebenarnya clean dengan izin, dia bersih. Dana itu tak ada kena mengena sebab dah siasat. Dana itu kita release-lah sebab orang di Palestin memerlukan dana itu. Itu maksud saya. Yang salah tetap salah tapi yang mana yang clean itu, lepaskanlah. Janganlah freeze tak tentu pasal kerana semata-mata kerana ada siasatan. Tentu kita ada cara forensik untuk menentukan yang mana yang black [Ketawa] yang mana yang bersih. Akhirnya, bersetujukah Arau kalau kita meminta supaya kerajaan lebih tegas lagi dalam dukungan kepada − bab bantuan kemanusiaan, itu saya setuju tapi ini sokongan politik. Sokongan politik kepada pejuang dan rakyat Palestin yang mereka nanti-nantikan itu ialah sokongan politik. Dia tahu kita jauh, kita tak boleh nak buat apa. Tapi Tuan Yang di-Pertua, saya percaya ini Kamar khas ini adalah satu sokongan politik kepada mereka dan kalau kita ada, sehari pun memadai, sidang khas di Dewan Rakyat itu sokongan politik kepada mereka. Begitu juga kalau boleh kita minta Yang Amat Berhormat Perdana Menteri, buatlah satu lagi, dua lagi kah panggilan telefon kepada pimpinan-pimpinan Palestin supaya memberikan semangat moral kepada mereka. Terima kasih.
KKDR.14.3.2024 Dato' Seri Dr. Shahidan bin Kassim [Arau]: Terima kasih. Ini pun masuk sebahagian daripada ucapan dan Menteri akan jawab. Tuan Ahmad Tarmizi bin Sulaiman [Sik]: Yang Berhormat Arau, mungkin saya boleh mencelah lagi ya? Dato' Seri Dr. Shahidan bin Kassim [Arau]: Ada, ada mencelah lagi sekarang? Tuan Ahmad Tarmizi bin Sulaiman [Sik]: Boleh ya? Terima kasih Yang Berhormat Arau. Terima kasih Yang Berbahagia Tan Sri Speaker, Yang Berbahagia Timbalan Menteri Luar. ■1540 Ringkas Yang Berhormat Arau. Adakah Yang Berhormat Arau bersetuju untuk kita lebih fokus dan lebih maknanya jitu kita melaksanakan tanggungjawab untuk kita membantu hal-hal kemanusiaan. Juga berkaitan dengan sokongan politik kita di Parlimen melalui Jawatankuasa Pilihan Khas Hal Ehwal Antarabangsa untuk mengadakan satu mesyuarat ataupun prosiding yang lebih kerap dan lebih fokus dalam tempoh yang terdekat ini yang melibatkan pelbagai Ahli-ahli Parlimen parti kita ini untuk memberi satu assignment kepada jawatankuasa supaya menyusun beberapa langkah khususnya dalam urusan kita hendak memastikan bantuan-bantuan kemanusiaan yang sedang diatur oleh Kementerian Luar Negeri dengan kerjasama NGO-NGO kita dapat dilancarkan dengan lebih cepat, lebih cekap dan lebih tersusun. Di ketika mana saya bersama dengan Yang Berhormat Timbalan Menteri melihat sendiri proses penghantaran bantuan yang dihantar oleh rakyat Malaysia melalui Ops Ihsan dan melalui NGO-NGO lain itu masih ada lagi kekangan-kekangan dan juga birokrasi yang agak sukar dengan Kerajaan Mesir. Jadi, walaupun kita ada beberapa ruang yang nampaknya tidak dapat kita atasi, namun saya yakin jika kita dapat segera menyusun ataupun ada satu taskforce kita yang lebih kuat di peringkat Kementerian Luar, di peringkat Parlimen sendiri. Maka, saya yakin di pihak Mesir itu dapat terus memberi ruang kepada bantuan-bantuan kita yang disebut oleh Timbalan Menteri Luar. Saya sendiri melihat lebih 3,000 trak bantuan sekarang ini yang tersadai, yang disekat bantuan mereka yang berada di sempadan Rafah sana. Yang kedua, secara ringkas yang terakhir. Adakah Yang Berhormat Arau setuju supaya kita Kementerian Luar dapat bekerjasama dengan Kementerian Kesihatan di ketika mana dilaporkan pada hari ini ribuan rakyat-rakyat Gaza yang tercedera, yang sakit, yang sudah pun mereka tidak dapat dirawat di hospital-hospital yang telah dibom supaya kita dapat berunding dengan Kerajaan Mesir agar pesakit- pesakit ini dibawa keluar daripada Rafah melalui Gaza keluar ke Mesir dan kita menawarkan untuk pesakit-pesakit yang kritikal ini untuk diterbangkan ke Malaysia untuk dirawat di sini dan ini antara usaha yang sedang dibuat. Satu NGO di peringkat antarabangsa yang saya menerima surat pada hari ini untuk saya sampaikan kepada Menteri Kesihatan. The Global Campaign Right to Return to Palestine. Mereka juga sedang menyusun beberapa negara Islam yang lain untuk membawa pesakit-pesakit yang kritikal ini keluar daripada Gaza melalui pintu Rafah dan diterbangkan ke negara-negara termasuk kita Malaysia sebagai komitmen kita berterusan untuk membantu saudara kita di sana. Yang terakhir, Arau minta maaf ia itulah apa pun saya kata jawatankuasa kita ini perlu lebih dengan fokusnya dengan kempen kita untuk segera mendesak dunia melaksanakan gencatan senjata, menekan Israel kerana tanpa gencatan senjata atau ceasefire ini, bantuan-bantuan ini sangat sukar untuk kita lakukan. Terima kasih Yang Berhormat. 17
18 KKDR.14 .3.2024 Dato' Seri Dr. Shahidan bin Kassim [Arau]: Terima kasih. Ini pun ucapan yang hebat, Tan Sri. Boleh masuk sebahagian dalam ucapan saya. Asalkan Tumpat, Ledang, selepas itu Machang itu kawan-kawan saya. Nampaknya masa tertekan. Saya walaupun Tan Sri tidak bagi tahu, tetapi saya ingat tertekan sedikit. Seorang tiga minitlah. Dato' Mumtaz binti Md Nawi [Tumpat]: Okey, assalamualaikum. Terima kasih Arau. Terima kasih kepada Speaker. Saya kira bilamana Speaker hadir ini keseriusan kerajaanlah dalam hal ini. Pertama, sebagai wanita dan Ahli Parlimen, perkara yang sangat menyedihkan kita dalam menghadapi Ramadan pada ketika ini, menghadapi saat ibu-ibu dan anak-anak di Palestin khususnya di Gaza menghadapi Ramadan. Saya tidak boleh hendak telan untuk sahur dan juga iftar sebab keadaan itu terlalu - Saya difahamkan lebih 10,000 dan kanak-kanak setiap hari mati 100 orang dan ramai lebih daripada 144,000 telah pun dibedah tanpa bius. Ini mereka melahirkan tanpa bius. Saya sendiri seorang ibu. Saya melahirkan empat orang anak dengan cara caesarian. Saya faham apa perasaan mereka pada ketika ini. Jadi dalam hal ini saya minta kepada Kerajaan Malaysia khususnya untuk menjadi leader di ASEAN sebab kalau sepanjang saya berada di Parlimen sebelum ini sebagai Senator, sekarang sebagai Ahli Parlimen Dewan Rakyat, Malaysia tidak pernah pun sekali tidak bincang tentang isu Palestin di internasional. Semua program kita pergi kalau ada isu Palestin, Malaysia akan lead, Malaysia akan ke depan. Jadi, untuk ASEAN, tolong buat sidang khas ASEAN khas untuk Palestin. Yang kedua, saya mohon nota bantahan segera daripada Kementerian Pembangunan Wanita dan juga Kaukus Untuk Wanita dan Ahli-ahli Parlimen serta Kerajaan Malaysia khasnya untuk isu kanak-kanak dan wanita. Sebab saya nampak sekarang ini peringkat dunia belum ada satu gerakan besar. Jadi, kita baru meraikan hari wanita peringkat antarabangsa. Jadi macam mocking. Cakap hendak meraikan hari wanita antarabangsa. Di sana wanita Palestin sedang dibunuh. Saya juga berharap kepada pihak kerajaan supaya memastikan tidak ada mana-mana kementerian sebagai contohnya baru-baru ini nampak ada kementerian yang buka Starbuck dekat pejabat kementerian. Saya kira ini macam mocking. Saya ingat apa yang disebut oleh Abu Ubaidah. Abu Ubaidah sebut dalam satu ucapan beliau yang mengatakan bahawa ini ucapan asalnya adalah syair daripada Abdullah bin Mubarak; "Wahai ahli ibadah tanah haram, sekiranya engkau menyaksikan apa yang kami sedang lakukan iaitu jihad, maka engkau akan tahu bahawa ibadah mu hanyalah main-main. Mereka ahli ibadah membasahi pipi mereka dengan air mata sedangkan tengkuk-tengkuk kami dibasahi darah yang mengalir akibat jihad." Jadi, saya mengharapkan perkataan ini kalau mereka yang pergi umrah, pergi haji pun seolah-olah macam mocking kepada orang yang berjihad ini. Kita di Malaysia tolonglah sensitif dan tengok bagaimana kita telah berjaya mengurangkan sekurang- kurangnya dengan BDS yang kita buat. Jadi, kalau boleh tindakan seperti ini dibuat dan saya mahu melihat sekurang-kurangnya Malaysia boleh lead untuk isu kanak- kanak dan wanita kerana ini merupakan mangsa kepada peperangan yang sangat tidak berperikemanusiaan ini. Saya menyokong penuh tindakan untuk menghantar makanan. Cuma, satu saya hendak ingatkan dalam proses penghantaran makanan antara perkara yang penting adalah prosedur bila dihantar makanan sampai ke tangan orang yang dihantar. Sebab dimaklumkan barang yang dihantar jatuh tengah laut dan mereka sekarang yang berlindung di bukit hendak sampai ke sana hanya yang ada anak lelaki sahaja yang boleh berenang pergi ambil makanan. So, kalau boleh bincanglah
KKDR.14.3.2024 macam mana pun. Gunalah apa pun cara supaya sampai ke lokasi tempat yang kita hendak bantu. Wallahualam. Terima kasih. Saya mohon menyokong. Seorang Ahli: [Bercakap tanpa menggunakan pembesar suara] Tuan Syed Ibrahim bin Syed Noh [Ledang]: Boleh. Terima kasih. Seorang Ahli: Sila, sila. Tuan Syed Ibrahim bin Syed Noh [Ledang]: Terima kasih Tan Sri Speaker. Terima kasih Arau. Merentas parti kita sama-sama sokong usul. Terlebih dahulu saya cuma hendak beri tambahan maklumat fakta juga yang kita dapat daripada berita- berita laporan media terutama di Al-Jazeera yang sangat mendukacitakan dan sangat buruk iaitu antaranya ialah Israel tembak rakyat Palestin yang menunggu untuk bantuan makanan. Enam terbunuh sekurang-kurangnya 83 cedera. Tetapi beberapa jam sebelum itu, Israel bom Pusat Agihan Makanan di Selatan Rafah, lima terbunuh termasuk kakitangan UNRWA. Jadi, memang tidak ada langsung ihsan kemanusiaan. Perikemanusiaan tidak ada langsung dan dilakukan tanpa rasa perasaan apa-apa dan disaksikan oleh seluruh negara. Jadi, saya rasa mesti ada sesuatu tekanan keras yang diberikan. Bahawa perkara ini tidak boleh lagi dilakukan, tidak boleh berjalan di hadapan tentera-tentera, di hadapan saksi-saksi, sekutu-sekutu Israel terutama Amerika Syarikat sendiri yang dalam pada melarang ataupun memberikan teguran kepada Amerika Syarikat. Tetapi perkara ini masih berlaku. Dalam pada mereka sendiri melakukan airdrop untuk bantuan makanan kepada rakyat Palestin tetapi perkara ini masih berlaku. Jadi, seolah-olahnya macam tidak ada apa-apa. Sia-sia perkara yang dilakukan itu. Jadi, saya lihat bahawa sebenarnya yang pertama ialah dari segi bantuan kemanusiaan ini. Ramai pihak yang cuba lakukan dan kita sendiri saksikan saya, Sik, Kalabakan dan bersama dengan Yang Berhormat Timbalan Menteri kita lihat sendiri 3,000 trak tadi tersadai di tepi jalan tidak dapat sampai ke dalam Rafah. Sedangkan pada masa yang sama, ada juga bantuan-bantuan daripada pihak negara lain yang melalui laut. Semalam saya difahamkan ada sudah pun bertolak dari Cyprus iaitu bantuan dari Sepanyol melalui laut. Apakah Malaysia juga ada cadangan untuk melaksanakan bantuan ini secara laut? Sekiranya tidak melalui darat tetapi secara laut supaya ianya dapat pastikan kemasukannya. Yang keduanya, dari segi bantuan-bantuan melalui Ops Ihsan ini, saya rasa ada disebutkan oleh Yang Berhormat Timbalan Menteri dalam penggulungan baru- baru ini iaitu kerjasama di antara Kementerian Luar dengan Baitu Az-Zakah Wa As Sadaqah Al-Azhar Al-Syarif iaitu untuk tujuan memudahkan kemasukan dan menyegerakan kemasukan. ■1550 Apakah status kerjasama ini? Saya harap boleh disegerakan. Yang ketiganya, adalah hospital medan. Kita tahu apabila keadaan bertambah baik dan kita harap doakan keadaan bertambah baik, maka rawatan-rawatan perlu dilakukan dengan segera. Bolehkah kita usahakan ada hospital medan berdekatan dengan Rafah untuk digerakkan dan kemudian diberikan bantuan seberapa segera yang mungkin. Dan akhir sekali Arau, saya rasa kita sama-sama setuju usul ini ialah untuk segerakan bantuan kemanusiaan, usulkan juga untuk gencatan senjata segera dan kekal. Dan kita angkatkan sekatan daripada Palestin. Terima kasih. 19
20 KKDR.14 .3.2024 Dato' Seri Dr. Shahidan bin Kassim [Arau]: Ucapan Tumpat sebahagian daripada ucapan saya [Disampuk] Ha? Doktor Tumpat tak sempat sebut, jadi Ledang masuk dalam ucapan. Sekarang ini Machang silakan. Kemudian Tan Sri... Tuan Yang di-Pertua: Saya bagi Menteri jawab dulu, kemudian Machang boleh celah semasa bahas. Dato' Seri Dr. Shahidan bin Kassim [Arau]: Oh, macam itu ya? Tuan Yang di-Pertua: 30 minit habis dah. Dato' Seri Dr. Shahidan bin Kassim [Arau]: Habis dah? Masa saya lima minitlah Tan Sri. Tuan Yang di-Pertua: Ya. 30 minit. Menteri jawab dulu kemudian Machang boleh buat pencelahan ya. Silakan, Menteri. Dato' Seri Dr. Shahidan bin Kassim [Arau]: Machang silakan. 3.51 ptg. Timbalan Menteri Luar Negeri [Datuk Mohamad bin Alamin]: Bismillahi Rahmani Rahim. Assalamualaikum warahmatullahi wabarakatuh. Terima kasih Yang Berhormat Tan Sri Yang di-Pertua kerana memberikan saya ruang untuk menjawab serba sedikit isu yang telah pun diutarakan oleh Yang Berhormat Arau dalam usul beliau. Disusuli dengan beberapa celahan-celahan, pandangan-pandangan yang telah dibuat oleh Ahli-ahli Parlimen yang lain. Malaysia sentiasa komited dalam menyampaikan bantuan kemanusiaan kepada rakyat Palestin terutamanya di Gaza yang sedang menderita akibat kekurangan bekalan makanan perubatan dan keperluan asas. Saya amat memahami kebimbangan rakyat Malaysia terhadap situasi kemanusiaan di Palestin yang semakin kritikal susulan tindakan kejam rejim Israel yang sengaja mengenakan sekatan terhadap usaha kemasukan bantuan kemanusiaan ke Gaza. Krisis kebuluran dan kemanusiaan yang melanda Gaza ini adalah dengan izin, unprecedented dan memerlukan penglibatan bukan sahaja di peringkat kerajaan secara government-to-government (G2G) tetapi juga di Pertubuhan Bangsa-bangsa Bersatu (PBB). Saya ingin menekankan bahawa ia bukannya satu proses penyaluran bantuan yang seperti kebiasaan... Dato' Seri Dr. Shahidan bin Kassim [Arau]: Mohon mencelah Yang Berhormat Tan Sri. Datuk Mohamad bin Alamin: ...Kerana ia boleh dilaksanakan secara terus oleh badan-badan bukan kerajaan (NGO) dan negara dekat, bukan seperti yang kita anggap tetapi ia... Dato' Seri Dr. Shahidan bin Kassim [Arau]: Yang Berhormat sebut G2G, kita bukan ada hubungan dengan Israel. Itu G-lah. Kita dengan Palestin dorang tak iktiraf. Jadi, 'G2G' ini apa maksudnya Yang Berhormat? Datuk Mohamad bin Alamin: Maksud saya G2G itu ialah untuk kita mengadakan bantuan itu dengan kerjasama dengan negara lain. Dalam konteks ini, kita bekerjasama rapat dengan Mesir dan beberapa buah negara yang lainlah, tengok apa bantuan yang sedang kita hantar. Tan Sri Yang di-Pertua, susulan kepada pertemuan Yang Amat Berhormat Perdana Menteri dengan Presiden Mesir di Kaherah pada 22 Oktober 2023, satu
KKDR.14.3.2024 persefahaman mengenai kaedah penyaluran bantuan kemanusiaan kepada penduduk Gaza telah dicapai antara kedua-dua kerajaan. Kaedah yang dipersetujui adalah bagi penyaluran bantuan kemanusiaan ke Gaza di mana ia perlu dimajukan kepada Kerajaan Mesir terlebih dahulu tetapi pertimbangan dan semakan − bagi pertimbangan dan semakan. Pihak Mesir perlu meneliti barangan yang ingin dihantar bagi memastikan ia boleh diserahkan kepada penduduk Gaza memandangkan Israel mengenakan sekatan yang ketat. Proses ini amat rumit dan memerlukan butiran atau manifest lengkap disediakan oleh setiap penyumbang khususnya bagi memudah cara urusan semakan di pintu masuk di Gaza oleh pihak Israel. Setelah kelulusan diperoleh, urusan penghantaran akan diuruskan oleh Persatuan Bulan Sabit Merah Mesir (ERC) atau selaku agensi pelaksana tunggal bagi menyalurkan bantuan kemanusiaan kepada penduduk Gaza melalui pintu lintasan Rafah-Gaza. Barang bantuan yang dihantar perlu mengikut senarai keperluan semasa rakyat Palestin yang ditetapkan oleh ERC, Egyptian Red Crescent. Antara barangan keperluan utama yang disenaraikan adalah bekalan makanan, minuman, ubat-ubatan, peralatan perubatan, barangan bayi dan wanita, selimut dan lain-lain keperluan kelangsungan hidup. Tan Sri di-Pertua, melalui tatacara yang ditetapkan di atas, kerajaan telah menggerak kerja melalui kolaborasi unit merentasi agensi kerajaan bersama dengan lebih daripada 60 NGO yang dinamakan Ops Ihsan. Tujuan utama Ops Ihsan ini adalah untuk memastikan gerak atur proses bantuan menjadi lebih tersusun dan efektif di bawah seliaan KLN. Hasilnya dapat dilihat apabila 100 tan bantuan telah pun kita hantar ke Gaza baru-baru ini dan sekarang ini, sedang kita usahakan juga Yang Berhormat Tan Sri untuk menghantar pek makanan sebanyak 100,000 pek makanan. Dan kita mendapat makluman, setakat pagi tadi, mereka baru berjaya menghantar lebih kurang 33,000 pek makanan. Kita tahu bahawa urusan untuk masuk bandar itu agak rumit dan memerlukan beberapa proses scanning dan macam-macam, Tan Sri. Jadi, kita telah berjaya menghantar pek makanan sebanyak 33,000 pek. Setiap satu pek itu sebenarnya boleh digunakan untuk empat orang. Jadi, kalau 33,000 pek dikali dengan empat adalah 132 orang yang boleh memanfaatkan bantuan pek makanan yang kita telah masukkan setakat pagi tadi. Jadi, insya-Allah kita akan teruskan usaha ini untuk menghantar lebih banyak lagi pek makanan. Selain daripada 100,000 tan, 100 tan telah pun kita hantar sebelumnya Tan Sri. Kita juga akan meneruskan usaha-usaha lain untuk menghantar beberapa lagi sortie ataupun shipment kita ke Gaza itu. Saya setuju dengan pandangan daripada Ledang untuk mempelbagaikan cara menghantar. Betul, kita sedang dalam perundingan untuk menghantar shipment kita melalui jalan laut di mana dari Port Klang hantar ke Singapore, daripada Singapore kita akan singgah ke beberapa negara sampailah ke Mesir. Jadi, ini antara usaha yang sedang kita laksanakan. Insya-Allah kita akan hantar di penghujung bulan Mac ini dan akan sampai di − lebih kurang pada bulan Mei. 8 hari bulan Mei, lebih kurang. So, agak lama lah, kalau penghantaran laut itu. Tapi mungkin ia agak murah, tapi muatan mungkin agak lebih. Yang Berhormat Tan Sri, cadangan daripada Arau juga tadi katanya untuk menghantar bantuan melalui airdrop. Ya, untuk makluman Arau, kita sebenarnya dalam perbincangan di mana kita menerima tawaran daripada Kerajaan Jordan untuk menyertai misi menghantar bantuan secara airdrops. Ini sedang dibincangkan di peringkat Kementerian Pertahanan dan juga ATM. 21
22 KKDR.14 .3.2024 Dato' Seri Dr. Shahidan bin Kassim [Arau]: Yang Berhormat, ingin mencelah. Datuk Mohamad bin Alamin: Ya. Dato' Seri Dr. Shahidan bin Kassim [Arau]: Jadi, cara menghantar makanan dan juga cara-cara lain, airdrop dan juga maritim, Tan Sri ya. Yang saya nak tanya sekarang ini, komitmen menyeluruh supaya rakyat nampak yang Malaysia ini menentang Israel. Malaysia menentang perbuatan ganas Israel. Jadi, apa usaha Yang Berhormat? Apakah perlu kita buat demonstrasikah − sebab apa, sekarang ini kerajaan mesti menampakkan bersama dengan rakyat- rakyat Palestin membantu rakyat Palestin. Datuk Mohamad bin Alamin: Okey. Dato' Seri Dr. Shahidan bin Kassim [Arau]: Hari ini kami dapat maklumat ya, kami tahu, tapi rakyat tak tahu. Sekarang ini kita nak bagi rakyat tahu, supaya nama Yang Berhormat terkenal, nama Tan Sri terkenal. Jadi, apa yang penting sekarang ini kita nak supaya rakyat tahu komitmen kita, penglibatan kita. Bukan sebulan kita nak, hari ini hantar esok sampai, kita nak macam itu. Datuk Mohamad bin Alamin: Okey. Dato' Seri Dr. Shahidan bin Kassim [Arau]: Benda yang boleh dibuat dalam bentuk macam itu. Sebab itu ada NGO yang kita pergi hantar kat sempadan itu Mesir, Gaza sana, dia boleh sampaikan dengan cepat. Jadi, kita nak apa saja yang Malaysia buat itu rakyat nampak beramai-ramai, rakyat berdoa, masjid, surau − kena sebut itu supaya berdoa bersungguh-sungguh sebab di akhirnya yang menentukan segala-galanya ialah Allah SWT. Kita nak yang itu, usaha kita buat tapi apa usaha dia daripada segi keagamaan itu yang telah dibuat supaya rakyat berdoa Yang Berhormat, ya saya tahu kementerian luar tidak terlibat tapi Yang Berhormat beritahu kita minta supaya kementerian agama buat sesuatu untuk terus berdoa sebab doa ini ialah kekuatan segala-galanya. Datuk Mohamad bin Alamin: Terima kasih Yang Berhormat Arau. Saya faham apa nama maksud yang diminta oleh Arau itu. Tuan Ahmad Tarmizi bin Sulaiman [Sik]: Yang Berhormat Menteri sikit berkaitan airdrop tadi, kita juga perlu mengambil peringatan agensi bantuan PBB. Yang nombor dua, airdrop bukan bermaksud kita menghentikan bantuan darat dan tidak menjadikan ia itu sebagai satu ruang kita menghentikan. Proses bantuan darat itu perlu dilaksanakan dengan sebaiknya. Jadi, itu perlu perhatian kita. ■1600 Datuk Mohamad bin Alamin: Ya, makanya kita faham. Ini adalah salah satu alternatif kita Yang Berhormat Tan Sri untuk menghantar secara air-drop. Walau bagaimanapun, itu bukanlah salah satu solusi. Kita percaya laluan darat adalah cara yang terbaik untuk kita menghantar bantuan. Dan pada hari ini Presiden Amerika telah buat kenyataan bahawa dia gesa Israel supaya buka, supaya memudahkan laluan darat untuk menggunakan secara maksimum laluan darat kerana itulah yang terbaik untuk menyalurkan bantuan kita. Jadi Arau, keresahan rakyat itu dapat ditunjukkan apabila semua rakyat itu bersoladiriti. Alhamdulillah, yang telah menderma walaupun seringgit, dua ringgit melalui Tabung Amanah AAKRP ini. Disalurkan begitu banyak. Jadi ini adalah salah satu komitmen rakyat untuk kebersamaan Tan Sri dalam isu Palestin ini. Soalan yang lain itu saya fikir nanti insya-Allah untuk kita mengadakan beberapa lagi program-program, demonstrasi atau pun conference yang lain di
KKDR.14.3.2024 peringkat nasional, di peringkat antarabangsa, penyataan kita. Kita akan terus bersuara. Dan saya setuju dengan pandangan Tumpat tadi, kita perlu suarakan cadangan di peringkat ASEAN. Kita kena bincang bagaimana kita menjadi leader dalam ASEAN ini untuk dalam suara-suara Palestin but now, sekarang ini kita memang antara yang paling lantang bersama bahagian Indonesia selaku Pengerusi ASEAN tahun lepas yang terlibat secara langsung untuk road show berjumpa dengan ketua-ketua negara-negara besar. Indonesia lead kita juga membantu tapi kita setuju bahawa dalam ASEAN ini kita perlu bersama. Dan, alhamdullilah dalam frame work ASEAN memang ternyata kita united dalam isu-isu Palestin. Terima kasih. Tuan Wan Ahmad Fayhsal bin Wan Ahmad Kamal [Machang]: Celahan Yang Berhormat Menteri, sedikit ya. Syabas dan tahniah saya ucapkan sekali lagi berkenaan dengan pendirian tegas Wisma Putra yang diwakili oleh Yang Berhormat Menteri Luar Negara dan Yang Amat Berhormat Perdana Menteri di Jerman dan di beberapa arena lain di Australia berkenaan dengan pendirian politik kita, ke dasar luar kita. Cuma kita maklum selama hari ini memang Malaysia berpegang dengan pendirian dasar menyokong two-state solution dengan izin, dasar penyelesaian dua negara. Tetapi di peringkat Ahli-ahli Parlimen, Pembangkang khususnya, saya rasa mungkin Ledang pun setuju. Apa yang telah berlaku kini sebenarnya adalah satu ilusi. It's a dillution. Bukan solution lagi kerana pembantaian genocide yang berlaku kini tidak akan sesekali memungkinkan penyelesaian dua negara ini boleh diulangi. Malah ucapan daripada pelbagai pihak khususnya Perdana Menteri Israel sendiri jelas menunjukkan mereka langsung berminat untuk mengutamakan penyelesaian ini. tidak Jadinya, kalaupun saya faham pendirian Wisma Putra mahupun Perdana Menteri agak sukar untuk tidak menafikan ini, biarlah Ahli-ahli Parlimen kita mengumumkan secara dua pertiga atau lebih, kita menolak penyelesaian two-state solution ini. Dengan itu, kita boleh hantar isyarat yang jelas bahawasanya rakyat Malaysia tidak setuju dengan penyelesaian ini dan Perdana Menteri bolehlah menggunakan alasan Parlimen supaya hujah untuk tidak menyokongnya. Atau pun kita hanya berdiam diri, silent. Dalam ucapan-ucapan Perdana Menteri tidak perlulah cakap tentang two-state solution ini kerana itu seolah-olah kita mengiktiraf Israel dan kekejaman mereka ke atas rakyat Palestin. Jadi, ini cadangan yang ingin saya bawa kepada Wisma Putra. Sebab itu saya minta sidang khas Tan Sri Yang di-Pertua supaya perkara ini diabsahkan dalam Dewan Rakyat seperti mana Parlimen-parlimen lain, di Sepanyol, di Brazil, di South Africa. Jadi saya rasa kita perlu bersama mereka untuk menyokong Wisma Putra dalam memperjuangkan pendirian yang lebih lantang, yang lebih tegas, yang lebih berprinsip di pentas antarabangsa. Terima kasih. Datuk Mohamad bin Alamin: Terima kasih Yang Berhormat Machang. Kalau kita lihat sejarah Yang Berhormat Machang, The Oslo Accord Agreement yang telah pun dimeterai pada tahun 1993 di Washington DC yang telah disaksikan oleh Bill Clinton waktu itu di mana disaksikan juga bersama oleh Yasir Arafat selaku PLO Charimen waktu itu dan disaksikan juga bersama oleh Yitzhak Rabin PM Israel pada tahun 1993 di Washington. Kemudian agreement itu di-revised, ditambah baik pada tahun 1995 di mana agreement itu ditandatangani di Tabbal, Mesir. Agreement tersebut disaksikan oleh Yitzhak Rabin, Yasir Arafat. Ditandatangani oleh Yitzhak Rabin dan Yasir Arafat, disaksikan oleh Bill Clinton waktu dan juga perwakilan daripada Rusia, perwakilan daripada Eqypt, perwakilan daripada Jordan, Norway dan juga EU. Apa antara inti 23
24 KKDR.14 .3.2024 pati The Oslo Accord Agreement ini adalah untuk, pertamanya, untuk mewujudkan perdamaian antara Israel dan juga Palestin. Keduanya, untuk mengiktiraf East Jerusalem milik Palestin dan West Jerusalem milik Israel. Ini telah pun dipersetujui. Disaksikan oleh pimpinan-pimpinan daripada Palestin sendiri dan daripada wakil-wakil negara Arab. Jadi, mereka ini ada ke arah two-state solution yang memanglah dipersetujui lama oleh pihak Palestin sendiri pun. Dato' Sri Saifuddin bin Abdullah [Indera Mahkota]: [Menyampuk] Datuk Mohamad bin Alamin: Kalau kita lihat daripada, sekejap Yang Berhormat. Melihat daripada dua kenyataan yang pernah dibuat oleh Mahmoud Abbas pada 21 Oktober 2023 semasa sidang kemuncak Kaherah untuk perdamaian. Presiden Palestin menegaskan bahawa perdamaian dan keselamatan hanya boleh tercapai dengan melaksanakan penyelesaian dua negara dan menyelesaikan isu pelarian berdasarkan Resolusi PBB 194. Dan pada kenyataan beliau juga pada 21 September 2023, beliau dalam penyataannya di Perhimpunan Agung PBB telah menggesa komuniti antarabangsa untuk memulakan persidangan damai bagi menyelesaikan konflik di Timur Tengah. Beliau menyatakan bahawa persidangan damai ini merupakan langkah yang terakhir untuk menyelamatkan inisiatif penyelesaian dua negara dan mengelakkan situasi menjadi semakin meruncing. Apa yang saya hendak sebutkan Yang Berhormat Indera Mahkota ialah bahawa mesej tentang suara-suara two-state solution ini bukannya suka-suka yang kita cakap bahkan disebutkan oleh pimpinan Palestin sendiri. Diperakui oleh semua anggota OIC di kebanyakannya. Itu sebabnya Malaysia juga turut menyuarakan kalau inilah solusi yang terbaik, kenapa tidak kita usahakan? Ambil usaha bagaimana untuk mewujudkan perdamaian dan juga mengiktiraf Baitul Maqdis Timur sebagai ibu negeri Palestin berdasarkan Oslo Agreement yang telah pun ditandatangani oleh Israel dan juga Palestin sebelum ini. Ini mungkin kita perlu jadikan sebagai sandaran dan bukan kita suka-suka sahaja hendak cakap solusi-solusi itu suara mereka. No, itu bukan suara Malaysia sahaja. Suara banyak negara. Bahkan suara Palestin sendiri sekali Yang Berhormat Tan Sri. Silakan Indera Mahkota. Dato' Sri Saifuddin bin Abdullah [Indera Mahkota]: Ada dua perkara. Yang pertama, sekarang ini susah hendak ukur 'suara Palestin' ini Tuan Yang di-Pertua. Dia sudah tidak buat pilihan raya banyak tahun dah. Betulkah Abbas ini masih disokong oleh rakyat Palestin? Kalau kita hendak kira macam itu, Myanmar ini kita sokong sahajalah. Yang Berhormat, kita harus melihat perkembangan semasa dan mendapat sumber-sumber maklumat itu dari pelbagai sumber. Saya tidak kata kita tolak Palestin in authority but we have a lot of questions tentang sejauh mana sokongan mereka. Di mana mereka dalam Peristiwa Gaza? Gaza hari ini. Siapa? PA atau orang lain yang berjuang untuk rakyat. Jadi ini persoalan dia. Sebab itu semasa kepimpinan Perdana Menteri kesembilan, kita silent on two- state solution. Saya Menteri Luarnya masa itu. Kenapa kita silent, kerana kita hendak mengkaji semula, mendapatkan maklumat-maklumat dan sebagainya daripada pelbagai pihak. Jadi, saya harap Yang Berhormat, kita lihat balik. Saya tidaklah kata hari ini mesti hendak terus tolak two-state solution tetapi kita harus tengok balik dan kita kaji betul-betul bagaimana kedudukan kita sebagaimana pendirian kita tentang Myanmar. Kita bukan hanya ada hubungan dengan media. Kita bukan hanya mengutip maklumat daripada yang rasmi. Kita juga ada hubungan yang akrab dengan
KKDR.14.3.2024 stakeholders selain daripada yang selalu kita sebut. Jadi kita ada back channel dan sebagainya. Ini kita kena lakukan. Kalau tidak kita tidak boleh berfungsi sebagai Kabinet yang memimpin isu-isu yang sangat rapat dengan kita. Dan yang keduanya, dan terakhirnya ialah kita juga harus melihat geopolitics apa yang sedang berlaku. ■1610 Ada perkara yang sangat penting di belakang suara Ledang apabila trap menyebutkan gencatan senjata sekarang dan kekal. Kerana ada tiga perdamaian yang sedang diusahakan oleh tiga kumpulan. Dua kumpulan nak gencatan senjata sementara tetapi Malaysia dan ini saya berterima kasih kerana kerajaan menggunakan ungkapan gencatan senjata sekarang dan kekal. Semua itu dia berkait itu. Dia berkait antara two-state solution dengan gencatan senjata sekarang dan kekal. Jadi saya berharap sangat kerajaan akan menilai semula pendirian kita tentang two-state solution. Kalau kita rasa agak sukar untuk kita bersuara secara lantang, biar Parlimen yang bersuara. Kerajaan silent. Tetapi kita menunjukkan sokongan kita dan solidariti kita kepada rakyat Palestin yang ramai dan tolonglah jangan hanya tumpu kepada Palestinian Authority yang dah lama tak buat pilihan raya dan tidak nampak peranan mereka di Gaza pada hari ini. Tuan Ahmad Tarmizi bin Sulaiman [Sik]: Tuan Yang di-Pertua, sedikit pencelahan saya, Yang Berhormat Timbalan Menteri. Saya melihat untuk kita membawa arus pandangan two-state solution ini, tidak hanya boleh bergantung kepada apa yang dilihat sejarah Perjanjian Oslo itu sahaja. Terakhir sebelum kematian Almarhum Yasser Arafat, beliau menyebut bahawa yang paling pentingnya ialah kemerdekaan penuh dan Palestin dan apa yang ditimbul sekarang ini ialah bagaimana mechanism ataupun definisi two-state solution itu sendiri khususnya dari segi prasempadan yang nak dilaksanakan. Disebut oleh Almarhum Yasser Arafat bahawa kita mesti kembali kepada sempadan 1947 dan bukan 1967. Itu paling jelas bahawa dan saya melihat apa yang pentingnya ialah kita Malaysia membawa satu suaranya ialah kemerdekaan penuh Palestin dan tidak mengulang hal yang saya setujui ialah secara ilusi dan Israel sendiri telah pun mencemar Perjanjian Oslo itu sendiri yang mereka telah pun menyiarkan penubuhan Israel raya yang meliputi sebahagian besar di Semenanjung Tanah Arab itu sampai ke Hijaz ke Mekah dan Madinah. Jadi mana mungkin kita nak membawa satu pendirian kita yang ditolak sendiri dan dikatakan sebagai satu benda yang mustahil untuk dilaksanakan. Terima kasih. Dato' Seri Dr. Shahidan bin Kassim [Arau]: Ya. Dato' Mumtaz binti Md Nawi [Tumpat]: Saya sikit je, sikit je. Terima kasih. Saya ini mungkin pihak Kementerian Luar boleh rasa dalam Ramadan mencadangkan kepada JAKIM untuk meminta kepada semua masjid-masjid rasmi di seluruh negara mengadakan munajat khusus untuk Palestin sebagai tanda solidariti sebab walaupun kita tak boleh hantar tentera, at least kita boleh hantar doa secara rasmi daripada seluruh negara serentak. Jadi ini mungkin Kementerian Luar boleh bincang dengan pihak JAKIM. Terima kasih. Dato' Seri Dr. Shahidan bin Kassim [Arau]: Yang Berhormat Tan Sri, pasal two-state solution ini ya Yang Berhormat ya. Yang Berhormat baca perjanjian itu tapi kena ingat selepas 1967, Israel telah tawan Golan Heights. Dia telah ambil West Bank. Selepas itu, dia ambil Baitul Maqdis. Jadi kalau kita kata Israel, Israel kata itu negara dia. Itu sebab perkataan two-state solution itu ialah sebelum dia tawan tempat ini. 25
26 KKDR.14 .3.2024 Tempat ini dia tak nak serah balik. Dia kata ini sebahagian daripada Israel. Jadi kalau kita mengiktiraf Israel bererti kita tak mengiktiraf Israel yang tawan Golan Heights, West Bank dan juga Baitul Maqdis. Jadi itu sebab saya rasa elak diamkan. Saya setuju dengan kawan-kawan, diamkan perkataan itu. Perdana Menteri tak payah cakap. Biar kami cakap supaya nampak suara-suara Parlimen. Akhir sekali pasal hospital lapangan. Saya setuju hospital lapangan, Tan Sri. Saya masa tsunami berlaku, saya Menteri Besar Perlis. Saya di antara orang yang pertama pergi mewujudkan apa yang berlaku di Acheh. Masa saya pergi itu seminggu selepas tsunami dan bila saya pergi dengan dua bot besar, feri daripada itu hantar makanan. Kita tak jumpa imigresen. Imigresen semua ada mati semua orang. Jadi kami masuklah dan buat apa yang patut dan kami merupakan orang yang pertama bina penempatan di situ. Selepas itu, semua sekali negara seluruh dunia buat hospital lapangan. Hospital yang paling besar ialah hospital daripada Taiwan. Kedua terbesar adalah daripada Malaysia. Masih ada sekarang berfungsi. Jadi saya cadang hospital lapangan ini buat di Sinai. Jadi dia tak payah naik kapal terbang nak hantar sini. Pergi ke Sinai cross untuk melakukan perubatan. Malaysia boleh menjadi negara yang pertama membuat hospital lapangan di Sinai. Jaraknya lebih kurang dua kilometer, tiga kilometer sahaja untuk mereka menghantar orang yang sakit yang sekarang ini telah orang yang cedera yang telah berjumlah 70,200 lebih. Terima kasih. Tuan Syed Ibrahim bin Syed Noh [Ledang]: Ya. Terima kasih, pencelahan. Terima kasih Tan Sri Speaker. Balik kepada two-state solution tadi juga. Saya berpandangan hasil daripada analisis yang dilakukan oleh pelbagai pihak berkenaan dengan suasana geopolitik dan konflik di [Tidak jelas] atau di Palestin, Israel ini. Kebanyakan daripada analisis mereka ini mengatakan bahawa kalaupun boleh kepada two-state solution ini ialah apabila keadaan itu aman, keadaan itu damai, hak- hak yang ada pada rakyat Palestin itu benar-benar dikembalikan kepada mereka. Soalnya sekarang, apakah itu boleh berlaku? Jadi saya harap perkara ini juga difahami oleh pihak Wisma Putra. Walaupun saya amat prihatin dengan keadaan pihak Wisma Putera dan dasar negara ya kerana untuk kita dapatkan sokongan juga daripada negara-negara lain, kita mesti ada satu common interest, kesatuan dari segi kepentingan bersama itu. Jadi itu menjadi satu sandaran yang seolah-olahnya diterima oleh pelbagai pihak. Saya turut hadir dalam sidang di Riyadh dan saya dengar sendiri daripada negara-negara yang hadir. Dia tak sentuh sangat pasal isu serangan Israel itu semuanya tapi dia akan sebut, dia kata hak itu adalah kepada kedua-dua negara iaitu two-state solution. Ini seolah-olah dia dipersetujui oleh semua. Itu menjadi common, kepentingan common ground yang dilihatkan. Tetapi sekali lagi, saya setuju dengan isu Indera Mahkota. Tak perlu untuk kita sebutkan. Kita silent sahaja. Tapi kita usahakan supaya ada apa yang dipanggil resolusi ataupun satu penyelesaian yang tuntas yang mana hak itu dah disebut oleh pihak kerajaan. Dah sebut oleh dasar luar kita. Hak kembali sebagaimana yang disebut oleh Menteri Luar dalam di ICJ baru-baru ini. Saya lihat sangat jelas pengilhakan, semua kita tolak, penepatan haram semua kita tolak. Jadi kembalikan hak itu kepada rakyat Palestin. Saya rasa itu yang kita fokus, tumpu ke arah kedamaian utama kepada rakyat dan kawasan bumi Palestin. Terima kasih. Datuk Mohamad bin Alamin: Terima kasih Ahli-ahli Yang Berhormat mencelah dan bagi pandangan dan memang kita setuju bahawa ada two-state solution ini memang itu isu yang kadang-kadang memberikan erti yang lain tetapi di peringkat Wisma Putera, kita kekal untuk melihat isu itu sebagaimana telah pun dipergunakan oleh banyak pertubuhan firma antarabangsa seperti PBB, OIC
KKDR.14.3.2024 kemudian Negara-Negara Berkecuali (NAM) even ASEAN sendiri pun juga menggunakan two-state solution. Kalau kita buat keputusan untuk tidak menyebut, tidak melaung-laungkan terma itu, itu mungkin nanti terserah kepada pimpinan negara untuk memutuskan. Tapi di pihak Kementerian Luar, kita melihat perkembangan itu bukan hanya di Malaysia tetapi berkembang di seluruh dunia yang digunakan oleh banyak pertubuhan-pertubuhan yang besar-besar di mana anggota-anggotanya itu negara- negara Arab dan OIC's semua bahkan semua. Boleh dikatakan semua. Oh apa ini PBB bahkan di ASEAN juga. Jadi ini antara perkara-perkara yang perlu kita pertimbangkan juga. Jadi Yang Berhormat Tan Sri, kalau kita nak katakan jangan sebut two-state solution secara terang kita menentang, jadi itu mungkin keputusan yang mungkin tak berapa tepatlah. I know, saya tak Indera Mahkota, kementerian ini tak setuju tetapi mungkin cara kita bagaimana menggunakan terma-terma itulah. Saya sentuh dengan isu-isu yang dibangkitkan yang lain seperti untuk kita menghantar pakar-pakar perubatan ataupun bil hospital. Untuk pengetahuan Yang Berhormat, Kementerian Luar Negeri dan Kementerian Kesihatan sedang dalam perbincangan mengenai penghantaran pasukan perubatan Malaysia di hospital medan yang dikendalikan oleh Qatar, UAE, Turkiye dan negara-negara sepemikiran. Ini bagi membantu memberikan rawatan kepada rakyat Palestin yang terkesan. ■1620 Selaras dengan keputusan Jemaah Menteri yang ingin melihat segala bentuk bantuan kemanusiaan Malaysia kepada rakyat Palestin dapat diatur gerak melalui kolaborasi bersepadu, Kementerian Kesihatan dan Secretariat of Ihsan sedang mempertimbangkan latihan kepada ahli pasukan khususnya bagi kesediaan fizikal dan mental serta kebolehan berbahasa Arab. Ada juga antara usaha-usaha diambil oleh putera dan juga Kementerian Kesihatan untuk memastikan medical personnel kita ready. Dato' Seri Dr. Shahidan bin Kassim [Arau]: Sedikit sahaja, sedikit. Datuk Mohamad bin Alamin: Ya. Dato' Seri Dr. Shahidan bin Kassim [Arau]: Yang Berhormat, saya tahu perkataan berbincang. Saya pun pernah jadi kerajaan. Bukan pernah jadi, dahulu orang kerajaan. Dua per empat hidup saya dalam kerajaan. Jawapan ini adalah jawapan sila berbincang ini adalah sebab hendak lari balik cepat, Yang Berhormat. Saya tidak mahu perkataan berbincang. Kita akan tentukan dalam masa seminggu macam itu. Kita kena berubah sedikit. Moving forward, Tan Sri. Bagi tahu macam Tan Sri 15 minit berhenti tetapi kesian bagi lah 20 tidak apa. No problem. Kita moving forward. Jangan kita berbincang. Sekarang ini bila kita bantu Tsunami, kita gunakan MERCY Malaysia. MERCY-kah? Apa nama dahulu? Jadi, kementerian tidak dapat hantar serta-merta. Dia terpaksa gunakan NGO. NGO itu semua Pegawai Perubatan volunteer untuk masuk bersama-sama pergi menghantar bantuan. Taiwan pun pakai NGO. Semua pakai NGO. Hendak hantar kerajaan, macam-macam dia punya pandangan. Kita hantar melalui NGO. Tetapi volunteer ini datang daripada semua anggota kerajaan dan juga doktor-doktor swasta yang hendak volunteer ke sana. Jadi, tidak payahlah sebut perkataan bahasa Arab semua kan. Ini bahasa sudah jadi nombor dua sekarang. Zaman moden ini. Sebut ini sakit dia faham dah. Jangan bagi syarat begitu ketat. Tidak perlu pun. Saya ingat kita pergi sana yang paling penting orang yang hendak bersukarela pergi ke sana dan gunakan NGO 27
28 KKDR.14 .3.2024 untuk menghantar pasukan perubatan. Saya tidak setuju dengan perkataan 'berbincang'. Saya minta Yang Berhormat bagi jawapan sampai minggu hadapanlah. Kita selesaikan benda ini. Terima kasih. Tuan Haji Mohd Misbahul Munir bin Masduki [Parit Buntar]: Tuan Pengerusi, last, last. Tadi saya mencadangkan adakah perlu kerajaan menghantar pasukan keselamatan. Sebab dalam misi-misi keselamatan di beberapa negara yang bergolak, terbuktilah yang pasukan keselamatan negara kita mampu bertugas dengan begitu baik di mana-mana negara. Jadi, dalam isu Palestin ini mengapa kerajaan tidak menghantar pasukan keselamatan. Datuk Mohamad bin Alamin: Terima kasih Yang Berhormat. Saya respons persoalan yang di utarakan oleh Yang Berhormat bahawa kenapa kita tidak menghantar pasukan keselamatan. Yang Berhormat, untuk makluman semua, kita hanya boleh menghantar pasukan pengaman atau terlibat dengan pasukan pengaman apabila diputuskan oleh UNSC. Majlis Keselamatan Bangsa Bersatu memutuskan untuk menghantar pasukan pengaman dan baru kita boleh turut serta. Jadi, itu dia punya SOP dia Yang Berhormat. Kita tidak boleh suka-suka hantar macam itu sahaja. Tuan Haji Mohd Misbahul Munir bin Masduki [Parit Buntar]: Kita mohon. Ada usaha kita suarakan di PBB oleh wakil PBB kita di... Datuk Mohamad bin Alamin: Ya, terserah kepada anggota PBB dan juga UNSC. Mengenai keselamatan bangsa-bangsa bersatu United Nations Security Council. Jadi, merekalah yang akan memutuskan sama ada untuk menghantar pasukan pengamal ataupun sebaliknya. Jadi, itu sahaja cara kita. Punca kuasa kita itu. Kita adalah punca kuasa lain untuk menghantar kita punya pasukan. Arau, ini keputusan adalah keputusan daripada KKM juga. Bukan daripada KLN. Jadi, penting untuk kita putuskan secara bersama untuk kita menghantar... Dato' Seri Dr. Shahidan bin Kassim [Arau]: Yang Berhormat Menteri KLN ini Datuk Mohamad bin Alamin: Kita akan pastikan hantar. Dato' Seri Dr. Shahidan bin Kassim [Arau]: NGO hantar. Kalau KKM lambat. Datuk Mohamad bin Alamin: Tetapi kena melalui... Dato' Seri Dr. Shahidan bin Kassim [Arau]: Dahulu masa tsunami, NGO putuskan tiga minggu kita hantar. Jadi, ambil contoh tsunami dan doktor yang berkhidmat semasa tsunami masih hidup sekarang dan berlumba-lumba untuk pergi ke sana. Saya boleh tahu register 1,000 orang berdaftar pergi ke sana. Semua berlumba-lumba hendak pergi sekarang. Datuk Mohamad bin Alamin: Okey, terima kasih Arau. Nanti kita akan panjangkan kepada KKM supaya mengadakan lebih pantas dengan kerjasama Ops Ihsan. Yang Berhormat Tan Sri Yang di-Pertua, satu lagi yang saya perlu sentuh untuk memastikan bantuan kemanusiaan itu dapat dihantar kepada ini adalah usul Arau. Ialah tentang UNRWA. Disebut juga tadi oleh Yang Berhormat Sik. UNRWA tadikan. Jadi, UNRWA ini penting. Untuk pengetahuan, kita juga telah bersetuju untuk memberikan additional contribution. Last year kita tambah 2.1 million USD. November kita telah selesaikan. Tahun ini insya-Allah kita sedang pertimbangkan untuk memberikan lagi tambahan kepada UNRWA di samping kita akan membayar setiap tahun 200 ribu USD setiap tahun sampai 2025. Tetapi this year insya-Allah PM suda setuju untuk kita pertimbangkan additional. Tidak tahu berapa jumlahlah. Jadi, ini penting Arau. Kita
KKDR.14.3.2024 gunakan tabung UNRWA ini supaya dapat dibuat untuk menghantar bantuan- bantuan kepada penduduk Gaza. Tetapi kita sedih banyak negara-negara telah pun berhentikan. To suspend the contribution dengan izin. Kita telah meminta supaya mereka mempertimbangkan semula. Saya waktu berada di Geneva umpamanya saya sempat bertemu dengan rakan sejawat saya daripada UK. UK memang telah umum untuk suspend the contribution. I tanya. Saya tanya kenapa tidak pertimbangkan semula. Can you just consider resuming your contribution dengan izin. Saya tanya begitu. Dia orang cakap. We are still funding. Kami masih berikan juga. Kami hanya menunggu siasatan. Jika betul yang terlibat itu betul-betul HAMAS atau sebaliknya kita akan suspend. Tetapi kalau tidak kita akan teruskan. Jadi, maknanya ada negara-negara tunggu dan lihat investigation yang sedang dibuat terhadap penglibatan kata mereka oleh HAMAS itu. Jadi, UNRWA penting. Kita juga telah memberi komitmen yang terbaik untuk UNRWA ini Arau. Jadi, Yang Berhormat Tan Sri Yang di-Pertua, yang lain-lain itu insya-Allah kita akan jawab di... Tuan Ahmad Tarmizi bin Sulaiman [Sik]: Menteri mungkin soalan tadi sudah ada pada Ledang. Tentang Baitul Zakah. Datuk Mohamad bin Alamin: Progres Baitul Zakah Wa Sadaqah. Saya ingin mengambil kesempatan ini untuk berkongsi salah satu hasil lawatan kami ke Rafah pada Februari yang lepas semasa pertemuan dengan Pemegang Amanah Baitul Zakah Wa Sadaqah Al-Azhar Al-Syarif yang mereka menyatakan kesediaan dan komitmen untuk kerjasama rapat dengan Malaysia bagi memastikan bantuan dapat disalurkan dengan cepat. Ini kerana Baitul Zakah mempunyai kerjasama yang strategik dengan ERC dan pihak keselamatan Mesir. Dalam hal ini, Kedutaan Besar Malaysia dan Ops Ihsan akan memulakan perbincangan mengenai kolaborasi Malaysia dengan Baitul Zakah Wa Sadaqah Al- Azhar Al-Syarif bagi penghantaran makanan asas yang diusahakan Ops Ihsan di Kaherah. Sedang dan akan dimulakan secepat mungkin. Saya minta mereka mulakan secepat mungkin. Selain itu, Ops Ihsan akan turut membincangkan penghantaran barangan kemanusiaan dari Malaysia melalui saluran Baitul Zakah Wa Sadaqah Al-Azhar Al- Syarif yang mengikuti jalan laut yang dijangka akan tiba di Port Said Seaport, kelak. Jadi, antara kolaborasi kerjasama kita dengan Baitul Zakah Wa Sadaqah Al-Azhar Al-Syarif untuk kita pelbagaikan cara Tan Sri untuk kita menyalurkan bantuan kita melalui Al-Azhar Al-Syarif ini. Terima kasih banyak kepada Arau dan sahabat-sahabat ahli Parlimen yang telah menyuarakan idea-idea yang baik. Mudah-mudahan kita doakan. Walaupun kita tidak dapat buat apa-apa menghantar senjata, Yang Berhormat hendak hantar pengaman, dengan doa insya-Allah. Dengan derma, duit kita sumbang itu sampai kepada mereka lebih baik. Untuk JAKIM mengadakan solat hajat mungkin sesuai. Nanti kita bincang dengan JAKIM minta semua masjid-masjid buat solat hajat sempena bulan Ramadan ini. Mungkin sesuai kita bincang dengan pihak mereka nanti. Terima kasih banyak. Jadi, kita kembali kepada pokok asal bahawa kita kena bersama bersoladiriti bersama dengan rakyat Palestin Tan Sri untuk kita memastikan Israel itu menghentikan kekejaman mereka, menghentikan pendudukan haram mereka dan memberikan hak semula kepada Palestin untuk menubuhkan sebuah negara yang merdeka dan berdaulat berdasarkan sempadan pra-1997 dan Baitul Maqdis Timur sebagai ibu negara mereka. 29
30 KKDR.14 .3.2024 Jadi, kita memang tidak pernah sama sekali mengiktiraf Israel. We don't have any diplomatic relation dengan Israel selama ini. Jadi, kalau lah Israel itu dapat menamatkan keganasan, memberhentikan pendudukan haram dan bersetuju untuk Palestin dibina semula menjadi sebuah negara yang merdeka berdasarkan sempadan pra 1997 itu. Mungkin kita akan lihat Israel itu mungkin ada peranan sedikit di muka bumi ini. Jadi ini yang penting kita untuk fahamkan. Jadi, saya ucapkan ribuan telah menyertai. Terima kasih banyak. terima kasih kepada yang Assalamualaikum warahmatullahi wabarakatuh. Tuan Yang di-Pertua: Ahli-ahli Yang Berhormat, dengan itu, tamat sesi ucapan di bawah Peraturan 18(1) hari ini dan Ahli Yang Berhormat, dengan ini tamatlah sesi ucap di bawah Usul Berkenaan Dengan Perkara Tadbir Kerajaan Peraturan Mesyuarat 17 hari ini dan Kamar Khas hari ini ditangguhkan hingga hari Isnin, 18 Mac 2024 jam 2.30 petang. Assalamualaikum warahmatullahi wabarakatuh. [Kamar Khas ditangguhkan pada pukul 4.30 petang]